
Awe 11 di auguslus 
la RECORDA e 
CULMINACION di 
lur e acciennan 
duranle e Auguslus 
scur di 1977 

E LUNA aki, esta augustus 2015 nos ta recorda cu 38 aña pasa nos 
pueblo den forma dicidido a lanta para pa defende cu alma y curpa su 
autonomia, su libertad. 

Historia ta demostra cu den e eleccion di Staten di dia 17 di juni 1977 
partido MEP a gana den forma aplastante obteniendo 5 di e 8 asientonan 
y cu esaki e pueblo Arubano a ratifica e mandato na MEP pa sigui cu e 
lucha pa libertad di e pueblo aki. 

Despues di e victoria aplastante aki ningun hende na Aruba por a imagina 
loke ta bay sosode. 

E Formador di Gobierno Central, sr. Boy Rozendal a maniobra di tal 
forma pa laga e partido mayoritario MEP for di Gobierno, esta sin respeta 
e decision di e electorado Arubano. 

PRINCIPIO Y PRESTIGIO 

Pueblo di Aruba, mirando cu un partido di 1 asiento (PPA) a drenta 
Gobierno Antiyano cu cooperacion di otro partidonan di otro islanan di 
Antiyas y lagando MEP completamente afo, a dicidi bao guia di Betico 
Croes hunto cu Gobierno Insular y gremionan pa lanta, protesta y pa 
respeta nos electorado Arubano. 

“MEP ta un partido di principio y prestigio cu no ta bay mendiga pa 
drenta Gobierno. Entrante dialuna accionnan lo cuminsa. 

Lo bay tin escalacion di e accionnan, cual lo por desemboca den un 
independencia total di Aruba”, tabata palabranan fuerte y dicidido di 
nos Libertador e tempo ey. 

Riba un dia manera awe 11 augustus, 38 aña pasa, sindicatonan den 
gran mayoria a pone trabao abao y a subi caya, unda e sindicato di WEB 
tambe a notifica Gobierno cu lo bay kita coriente y consecuentemente 
esey a trece problema pa suministro di awa. 

Riba e dia aki coriente a cay afo y henter nos comunidad a keda den 
scuridad total. E tension a sigui crece y pa dianan largo Aruba tabata 
paraliza. 

RIOT COMANDO FOR DI CORSOU 

Dos sindicalista, esta Presidente di lOWUA, sr. Chinto Geerman (q.e.p.d.) 
y sr. Juan Yarzagaray a ser encarcela pa motibo di un pamfleta cu nan 
a saca dia 9 di augustus. 

Pueblo tabata dicidido. Despues di un reunion di MEP na Centro di Bario 
Noord, a dicidi cu lo bay Warda di Polis na Playa pa exigi libertad di e 
sindicalistanan aki. 

Hendenan tabata furioso y tabata tira piedra riba e Polisnan. Despues 
a bay protesta dilanti cas di Officier van Justitie Arps cu a bay baha 

bandera di Aruba cu tabata bula 
dilanti Bestuurskantoor. 

Mas lat den anochi a baha un avion 
yena cu Riot Comando for di Corsou 
bao guia di Castillejo Cova cu a bin 
marcha den cayanan di Oranjestad 
pa mustra nan poder. 

Durante e protestanan dilanti 
Bestuurskantoor balanan cayente 
a cay, a tira riba e jeep di Betico 
Croes y tambe varios persona a 
wordo herida y e mesun anochi ey 
Polis a destrui un auto Volkswagen 
cu dos ciudadano aden banda di 
Wilhelminastadion. 

Na Aeropuerto e avion cu a trece e 
Riot Comando na prome instante 
no por a baha, pasobra a blokia 
e pista cu e autonan di Cuerpo di 
Bombero, consecuentemenrte e 
avion mester a bolbe subi pa evita 
cu cosnan grave lo a sosode. 

Den tur e acontecimentonan aki 
e mayornan di Betico Croes a ser 
humilia, su primo y diferente otro 
personanan a ser herida y diferente 
lider di bario a ser persigui. 

HULANDA A HABRI PORTA 

Sinembargo e gran mayoria di 
pueblo no a sucumbi pa tur e 
intimidacionnan aki y den forma 
dicidido a sigui lucha pa salba su 
honor y dignidad. Locual cu a sigui 
despues di tur e accionnan aki ta cu 
sindicatonan hunto cu politiconan a 
tene un reunion na Surfside, unda 
a dicidi cu a base di articulo 26 di 
Eilandenregeling lo bay manda un 
delegacion Hulanda. 

Finalmente Gobierno di Hulanda a 
habri porta y a dicidi pa acepta un 
delegacion Arubano pa delibera 
tocante e futuro estatal di Aruba. 

Esaki ta en breve locual a sosode 
durante Augustus Scur na 1977 
y cu ta bay den historia como un 
periodo determinante den e lucha 
di e pueblo pa su libertad. 

Ta danki n’e accionnan aki awe 
Aruba ta goza di su Status Aparte, 
esta un pais autonomo den Reino 
Hulandes. 

Ta pesey, laga e dia di awe ta un dia 
di reflexion pa un y tur den e pais 
aki gara e bandera y sigui lucha pa 
conserva nos libertad cu a ser logra 
a base di sanger, sodor y lagrima. 


Marisol Lopez Tromp 

Vakantie di Parlamento a caba y trabounan ta cuminsa 

Lo trata ley pa 
Parlamento di Aruba 

bimAUTONOMO 

"Nos ta e unico den reino cu no ta autonomo ainda" 


PRESIDENTE di Parlamento, sra. Marisol 
Lopez Tromp durante un entrevista ta bisa 
cu e temporada di receso di Parlamento a 
caba y esaki ta nifica cu ta cla pa cuminsa bek 
activamente cu reunionnan. 

Segun e presidente di Parlamento nan tin nan 
agenda prepara caba y ta cla pa tin nan prome 
reunion dialuna 17 di augustus na unda e y 
tur e lidernan di fraccion lo bin hunto pa trata 
e topico di asuntonan personal como tambe 
preparacion p’e presupuesto pa aña 2016 y 
2017. E presupuesto di Parlamento mes tambe 
lo wordo trata. Diamars 18 di augustus, lo 
reuni pa prepara e presupuesto di Algemene 
Rekenkamer pa 2015, cu mester wordo adapta 
como tambe e presedura p’e miembronan nobo 
di Algemene Rekenkamer. 

Diamasrs, 25 di augustus lo bay tin diferente 
reunionan publico den Parlamento y lo 
trata ley di presupuesto di Tourism Product 
Enhancement Fonds 2015, cua mester a 
wordo trata caba pero a yega Parlamento laat. 
Presencia di Minister Otmar Oduber ta wordo 
rekeri den e reunion aki. Diaranzon 26 di 
augustus lo trata e ley di Wegen Infrastructuur 
Fonds 2015 y e begroting di Dienst Openbare 
Werken 2015. Diahuebs 27 di augustus lo 
trata e ley di Saldo van Exploitatie Rekening 
Dienstjaar 2013 na unda Parlamentarionan lo 
duna un overzicht y descuti con 2013 a bay. 

Durante e combersacion a puntra e presidente 
di Parlamento si e protocol firma cu Gobierno 
di Aruba y Hulanda relaciona cu CFT por a yega 
caba pa wordo trata den Parlamento. Segun 
drs. Marisol Lopez Tromp, ainda esaki no a 
yega. Ora un ley drenta e mester wordo trata 
den un comision central. Ta e fraccionnan ta 
dicidi con e ley lo wordo trata. E ta un acuerdo 
entre Aruba cu Hulanda su Gobierno y no 
necesariamente mester a trata esaki den reces 
di Parlamento. 

Drs. Tromp: “Tin diferente ley cu mester 
wordo trata cu ta canando nan caminda den 
nan proceso pa yega Staten. Un presupuesto 
di un pais ta importante pa drenta na tempo 


pesey mes nos lo trata pesupuesto 2016/2017 
na tempo y lo wordo entrega tambe na tempo. 
E presupuesto di parlamento tin prioridad pa 
wordo trata y nos ta spera tambe cu Gobierno 
lo entrega di dje prome cu September. Ta 
hopi importante p’esakinan wordo trata 
y entrega na tempo pasobra Parlamento 
mester di presupuesto aproba pa draai como 
organizacion.” 

Tin diferente trabounan cu Parlamento ta haci 
y cu ta importante pa cumpli cu nan pa nos pais 
Aruba. Entre otro ta trahando riba cambionan 
den nos reglamento di ordo di Parlamento 
cu lo pone cu nos reunionnan publico y nos 
proseduranan den Parlamento lo cana mucho 
mas mihor y pa e reunionnan ta mucho mas 
eficiente. “Pronto esaki lo pasa como ley den 
Parlamento. E ley di Ombudsman y Kinder 
Ombudsman tambe ta un proyecto cu nos ta 
trahando riba dje y pa concretisa esaki mas 
pronto posible pa asina Aruba por tin un lugar 
pa canalisa su kehonan y su inquietudnan como 
tambe e problemanan di entre otro di aparato 
publico,” drs. Tromp ta bisa. 

Un otro punto cu drs. Tromp ta bisa cu 
Parlamento ta trahando riba dje ta e ley 
pa Parlamento di Aruba bira autonomo. 
Parlamento di Aruba ta e unico den reino cu no 
ta autonomo ainda y ta depende riba Minister 
Raad pa haya personal den Parlamento. 

“Un Parlamento cu ta funciona manera mester 
ta, mester tin su mes un personal pa controla 
Gobierno, cu mi ta spera nos por logra prome 
cu fin di aña.” Drs. Marisol Lopez Tromp ta 
bisa cu el o ta interesa pa mantene su trabou 
como Presidente di Parlamento e aña nobo 
Parlamentario y ta spera di por conta cu 
e confiansa di e demas Parlamentarionan 
cu a reeligie. “Na Aruba cada aña ta elegi 
Presidente di Parlamento al contrario cu na 
Corsou of Hulanda cu ta eligi Presidente cada 
cuater aña. Den mi responsabilidad cu mi tin 
awor aki, sigur lo mi ta dispuesto pa sigui haci 
e trabou,” drs. Lopez Tromp ta conclui. 

Ministerio di Cultura y Departamento di Cultura 
Aruba (DCA) 

Ta creando un 

BANCO Dl DATOS 

di nos cantante, musico, grupo di baile, caha di 
orgel y agrupacion musical 


DURANTE rondanan di consulta a 
bin padilanti un proposicion encuanto 
un banco di datos pa registra persona, 
grupo of instancia cu ta traha riba tereno 
cultural. 

Mirando e hecho cu pa añanan caba Aruba 
no a conoce un sistema di registracion pa 
nos artistanan riba diferente tereno, DCA 
lo crea un banco di datos. 

Lo cuminsa na registra cantante, musico, 
grupo di baile, caha di orgel y agrupacion 
musical na un punto central cu lo ta DCA 
mes. 

E motibo principal ta pa yega na tur dato 
revelante di persona y gruponan menciona 
y asina por identifica kendenan tur ta 


activo den e sector cultural. E informacion 
adkeri lo ta di uso interno pa DCA y otro 
instancia gubernamental, y alabes lo haci 
esaki acesibel p’esnan interesa. 

Mayoria di grupo musical tipico, grupo di 
baile y caha di orgel a ser registra caba, 
pero DCA ta haci un apelacion na tur cu 
ta cay bou di e grupo menciona aki, pa 
dado caso bo no a registra ainda pa por 
fabor tuma contacto cu DCA na 582-2185 
y puntra pa Maria Ridderstaat. 

Adicionalmente DCA ta haci un yamada 
na tur cantante/solista y lider di banda 
musical pa coopera cu e creacion di e 
banco di datos aki dor di yena e formulario 
di registracion. 

Tin dos manera pa registra. 
Por pasa personalmente 
na DCA durante oranan 
di oficina, situa na L.G. 
Smith Blvd# 134, tras 
di DA Drogesterij riba e 
prome piso, puntra pa 
Maria Ridderstaat y yena 
e formulario necesario. 


Tambe por yama DCA 
na 582-2185, puntra 
pa Maria Ridderstaat, 
duna un email adres, y 
e lo manda e formulario 
digitaal, camindaporyena 
esaki y mail e bek na e 
email indica. 

Periodo di registracion 
lo ta di awe te cu dia 31 
di augustus benidero. 
Coordinadornan di 
proyecto ta Chencho Kelly 
y Johnny Scharbaay y si 
tin cualkier pregunta por 
yama libremente pa haya 
mas informacion. 





Avenida Milo J.Croes # 118 - A 
tel: 5883948, fax: 5883945, 

Dilanti Flora Market na Dakota, 
Horaho: 8.30AM-5.30PM (nonstop) 
email: doorhandle @ setarnet.aw 


PANIC PUSHBARS - DOORCLOSERS 
SECURITYSTRIPS - SWINGHINGES 
SECURITYLOCKS - DOVESPIKES 
SPANTAPALOMBA, Y MUCHO MAS 


Ore^m.in0 of 4 v^cMion ? 

WanDisneiiWorld 


Oct 02- 11,2015 
Occ 19 - 27, 2015 

> MAGIC KINGDOM 

• DISNEY HOLLYWOOD STUDIOS 
•SEAWORLD 

• UNIVERSAL STUDIOS 

• ISLAND OF ADVENTURE 








Travel Bureau Inc- 

Tel: 582-1992 

Doñe di 
permit a 
lubida era 

POLIS a bay diadomingo 03.28, na Club 
Caiquetio pa molester di musica duro. Eynan 
Polis a constata cu ta trata di un fiesta publico. 
Polis a mira cu tabatin hendenan ta baila. Polis 
a papia cu e persona encarga cu e fiesta y a bisa 
cu e tin permit te 03.00, pero no a paga tino 
riba e ora. 

Polis a mustre p’e tene su mes n’e permit. El a 
compronde y a paga e musica. 


Desconeci ta 
kibra auto y bay 
cu algun cos 

E MUHERA.P. abay Warda di Polis diadomingo 
03.40, y ta duna keho di kiebro y ladronisia den 
su auto. E ta bisa cu e auto tabata para riba e 
parkinglot di misa di Paradera. 

Ladronnan a kibra e bentana chikito y a bay 
cu algun articulo for di su auto. Polis a tuma 
e keho. 


Ladronnan ta 
bay cu varios 
boter di alcohol 

CENTRAL a manda Polis diadomingo 09.31 
den Klipstraat, pa un kiebro y ladronisia. Eynan 
e doño Y. ta bisa cu el a sera e lugar diasabra 
mas o menos 20.05 y lague na yabi cu e alarma 
activa. Diadomingo mainta 09.30, ora cu el a 
bay pa busca algo den e negoshi, el a constata 
cu ladronnan a destrui e scharnier di e porta 
dilanti. 

Y ta bisa cu e alarma no a activa y ladronnan a 
bay cu varios boter di alcohol y tambe boternan 
di cerbes. Central a wordo poni na altura. 

FUNDACION LOTTO 

PA DEPORTE 
TA SIGUI GRADICI 
PUEBLO PA SU SOSTEN 

Financiamento di 
PRESUPUESTO 2015 
n keda FORMALISA 


DESPUES cu na mei ultimo 
Parlamento a aproba e 
presupuesto y consecuentemente 
Cft a conseha positivamente 
riba e financiamento, diabierna 
ultimo Ministro di Finanza, mr. 


Angel Bermudez a formalisa e 
financiamento di e presupuesto 
2015. 

Siguientemente e mandatario a 
busca aprobacion di Conseho di 
Minister di Reino pa un fiansa riba 


mercado internacional 
y despues cu Conseho 
di Reino a aproba esaki 
dia 12 di juni ultimo 
Minister Bermudez cu 
e expertonan di Directie 
Financién a haci un gira 
na Europa pa sondea e 
mercadonan. 

Finalmente e 
mandatario di finanza a haña un 
oferta atractivo di Credit Suisse pa 
un suma total di US$ 127 miyon. 
Diabierna mainta sr. Gobernador 
a firma e decreto pa autorisa 
e fiansa aki, di cual e suma di 


US$ 85 miyon lo ta disponibel 
directamente. 

Segun splicacion di Minister 
Bermudez, e resto di suma aki lo 
ta disponibel mas den aña ora cu 
e ta necesario. 

Ademas e fiansa aki lo mester 
wordo paga den añanan benidero 
te cu 2022. 

Minister Bermudez ta satisfecho 
cu a logra realisa e fiansa p’e 
deficit presupuesta p’e aña aki y cu 
mercado financiero internacional 
a demostra atrobe di tin confiansa 
den pais Aruba. 

Gerick Croes (MEP) 

Poder di compra di tur 
cuidadano ta wordo 
afecta cu acumuiacion 
di medida 


si antes AVP tabata core pa usa e 
palabra medida awe esaki ta forma 
parti di nan maneho despues cu a 
destrui finansa publico y cada biaha tin 
mas sorpresa pa pueblo. 

Ta parce cu cada luna cu pasa un otro 
medida ta wordo introduci dor di 
Gabinete Eman. Semper e partido na 
mando a grita cu e no ta un Gobierno 
di medida. 

Awendia nan accion ta papia mas cu 
palabra y promesanan haci. 

Si antes AVP tabata demonisa BBO 
como un medida cu a perhudica poder 
di compra awendia nan ta corta nan 
mesun venanan, pasobra tin aumento 
coriente + BBO+ BAZV + exchange 
margin tax + Transfer tax y un reforma 
fiscal na caminda! Y esaki ta solamente 
e comienso, segun e colaborador di 
fraccion di MEP, Gerick Croes. 

Promesanan 

Durante campaña un avalancha di 
promesa a wordo haci e.o. “ baha prijs 
di awa y coriente, stimula poder di 
compra, crea cuponan di trabou”. 

Si pueblo reflexiona riba esakinan y 
analisa e situacion actual ta obvio cu 
nan ta leu for di cas. 

Pa loke ta trata e promesa pa reduci 
prijsnan di utilidad esaki sigur tabata un 
fayo flagrante cometi cu pueblo. 

Na october 2014 Gobiemo cu a priminti 
un rebaho di prijsnan t’esun cu a staka 
pueblo cu un aumento drastico di 15%! 
E solo aumento aki caba a manda 
prijsnan di comestibles, paña y cualkier 
servicio halto. 

Claramente un ehempel con costo di 
bida a subi bou mando di Gabinete 
Eman. Ni 2 luna despues AVP a hisa 
benta BAZV riba e BBO causando un 
CAOS total! 


Caos den un sentido cu implementacion 
di e cobransa aki a bay robes como tal 
e cuidadano t’esun cu a sali perhudica 
un biaha mas, pasobra el a haye ta paga 
dimas! 

Tur esaki pasobra no a tuma e tempo 
necesario pa prepara pa un introduccion 
di BAZV. Cual ni 7 luna despues juli 
ultimo a bolbe conoce un aumento. 

A scoge pa no corta vet den propio 
seno, pero si castiga pueblo cu un sin 
fin di medida! Esaki ta loke a sosode 
tambe ora a introduci e « exchange rate 
margin» cual tabata un impuesto riba 
cambio di moneda stranhero. 

Minister di Finansa a priminti cu pueblo 
lo no carga e costo aki, pero Asociacion 
di Banco a declara cu no por carge. 
Dus tur cuidadano ta paga esaki p.e. 
ora di bay di compras y swipe na un 
machine cu no ta dibo banco. Pasobra 
lo converti e suma di florin na dolar y 
riba esaki bo ta paga belasting. 

Apesar cu tur gremio ta contra Gabinete 
Eman tin «riba mesa» pa cobra riba cada 
transaccion. Esaki lo t’e medida di mas 
burdugo cu Gobierno por implementa! 
Den tur sentido esaki ta afecta e 
cuidadano, pasobra tur ora bo ta 
hayabo ta haci un transaccion y cada 
biaha nan lo bay cobrabo p’esaki 
kitando bo placa atrobe. 

Nos di oposicion ta lamenta cu 
acumulacion di medida ta afectando 
poder di compra di tur cuidadano 
y cu Gobierno di Mike Eman (AVP) 
deliberadamente ta hinca man den bo 
saco abusando di pueblo sin cu te dia di 
awe a demostra un cambio significativo 
y baha gasto di Gobierno, segun Gerick 
Croes (MEP). 




Is looking for: 

ACCOUNTS RECEIVABLES/ACCOUNTING CLERK 


Qualifications: 

EPI Administration Diploma or equivalent 
Minimum one year of experience in similar position 
Fluent in English, Spanish and Dutch 
Organizational, verbal and written skills is a must 
Competency in Microsoft applications including Word, 
Excel and Outlook 

Attention to detail and ability to multi-task is an asset 

Responsibilities: 

Verifying the accuracy of invoices and other accounting 
documents or records 

Update and maintain accounting journals, ledgers and 
other records detailing financial business transactions 
(e.g., disbursements, expense vouchers, receipts, Accounts 
receivables) 

Enters data into computer system using defined computer 
programs 

Compile data and prepare a variety of reports 
Reconciles records with internal company employees and 
management or external vendors or customers 
Analyses all reports 

Recommends actions to resolve discrepancies. 

Investigates questionable data 

We offer: Competitive wages, attractive benefits, a good working 
environment and opportunity to grow. 

Apply at the Human Resources Department located at 
Tamarijn Aruba Beach Resort 
J.E.Irausquin Boulevard # 41 
Tel: 525-5241 
From Monday to Friday 
8:00 am - 1:00 pm 
2:00 pm - 5:00 pm 

Or at our e-mail address: hr@megaresorts.com 

Di dos yiu di Mario cu kier a regresá torno 

Shinishi di Oke 
Winkiaar na Speionk 



KRALENDIJK - Bou di un solo 
fuerte famianan di Oko Winklaar 
a reuni n’e torno di Spelonk 
diadomingo mainta pa tuma 
despedida definitivo di nan ser keri. 
Pedro Rolando Winklaar, alias Oko, 
tabata recuerdonan agradabel di 
e sitio aki, na unda su tata Mario 
Winklaar a traha como wardador 
di torno. 

Su yiu hómber a basha su shinishi 
for di balcon di e cas na unda e 
wardadornan di torno tabata drumi 
ora cu nan tabata na turno. 

Mario Winklaar tabata nabegante 
na bordo di tankernan di Lago 
Oil & Transport Company. Na 
momento sinembargo cu submarino 
Aleman a atacá den e anochi di 16 
di februari 1942 algun tanker na 
costa di Aruba y Venezuela, Mario 
a dicidi di keda terayregresá 
su isla natal, Bonaire, 


na unda el 

trabou 

como 


ahaña 


I 

I 


wardador di torno na Spelonk. 

Un di su coleganan conoci den e 
tempo ey tabata tambe Ernesto 
(Nechi) Theodora di Antriol Pariba. 

Mario Winklaar tabatin un amor 
grandi pa su famia. Asina cu tabatin 
oportunidad e tabata laga su casá y 
yiunan bin compañ>é n’e sitio desolá 
aki. Un lugar misterioso caminda, 
segun nan sa bisa, tin hopi spirito. 
Miranda, un di e yiu muhernan di 
Mario, a fayecé mas o ménos tres aña 
pasá na Hulanda. 

Promé cu el a muri el a expresá e 
deseo pa, despues di su cremacion, 
stroi su shinishi na Spelonk. Su 
)áunan a cumpli tambe cu e deseo ei. 
Den presensia di algun famia esaki 
a sosodé. 

Oko Winklaar tambe, na momento 
cu a bira obvio cu e no tabatin salud 
mas, a bisa su famia cu e kier bay bék 
Spelonk, di cua lugar e tabatin asina 
recuerdo bunita. 

El a fayecé yi despues di cremacion 
a trece su shinishi Bonaire, na unda 
el a drenta e aire di Spelonk. 

Tabata un mainta bunita pa su doño. 
Tabatin tambe canto, miéntras 
cu chuculati di pinda y repa no a 
haci falta. A dal un biter tambe na 
memoria di Oko. 

Dangui Oduber 

Gabinete Mike Eman 2 

A DESTRUI CARTERA 

di e clase trahader y di 
pueblo 


GABINETE Mike Eman 2 a hiba un maneho 
iresponsabel di derocha placa di pueblo, fia 
placa cu e consecuencia cu awe nos ta pais ta 
bancarota. Ta masha facil gasta placa cu no ta 
dibo y t’esey Mike Eman y su Gobierno a haci. 
E arte no ta gasta sino con ta paga bek y kende 
ta paga bek, segun Dangui Oduber (MEP). 
Awe nos tur ta sintiendo e consecuencia di e 
maneho aki. 

Gobierno kier bisa e clase trahador cu el a dune 
yen di placa y yen di otro beneficio, pero loke 
e Gobierno aki no ta bisa e clase trahador kico 
el a perde y kico Gobierno a kita for di dje. 
Tur ora Gobierno ta papia di e reforma di e 
fondo di AOV y e reforma di APFA. E reforma 
di AOV t’e pueblo mester a entrega y mescos 
ta sinta pa APFA. 

Manera cu Gabinete Eman 2 a sinta su di dos 
termino, sabiendo e desaster financiero cu 
pais Aruba ta aden nan a scoge pa resolve tur 
nan problema nan hincando man den saco di 
pueblo. 

Awor t’e pueblo lo wordo sacrifica pa soluciona 
tur e problema financiero cu pais Aruba t’aden. 


E prome decision di Gobierno tabata pa pone 
pueblo traha mas, paga mas y entrega mas. 
Nan a aumenta e prima di AOV cu 30%, pone e 
pueblo traha te cu 65 aña y pone un pareha cas 
entrega mas di 110.000 florin cu nan tabatin 
derecho riba dje. 

Awe e mesun Mike Eman ta papia cu el a 
soluciona e problema di APFA. 

Loke el a haci ta castiga e clase trahador, den 
e caso aki e ambtenaar y saca 300 miyon fiorin 
for di e ambtenaarnan, segun Dangui Oduber. 

Awe ora un ambtenaar baha cu pensioen no 
solamente e mester bay traha te cu 65 aña 
sino lo bay cobra 50% menos na pensioen. Bo 
ta kere ta husto pa Gobierno kita asina tanto 
for di e clase trahador y abusa di nan manera 
t’e caso n’e momentonan aki. 

Banda di esaki Mike Eman y su Gobierno a 
introduci un cantidad di medida y ta haciendo 
Aruba impagabel y dificil pa pueblo por biba. 
Unda cu bo bira tur hende ta kehando y nos 
florin a devalua caba mirando cu 100 florin 
no bal nada mas. 

E costo di bida halto ta wordo sinti tur caminda, 
den tur famia. E calidad inferior di bida bo ta 
wak e n’e deterorio di nos pais. 


Un pais cu mester ta un pais di 5 strea awe 
ta un pais out of control. Un pais caminda 
no tin control di prijs, no tin control riba 
ilegalidad, no tin control riba criminalidad 
y no tin control mas con abuso ta wordo haci 
contra trahadornan. 

E poder di compra a sufri y ta sufriendo 
enormemente bao di e maneho e maneho 
di Mike Eman y su Gobierno. 

Mike Eman a perde tur nocion di realidad, 
el a perde compasion p’e ser humano y no 
ta interes’e den nada pa brinda nos pueblo 
un mihor calidad di bida. 

Nos pueblo merece un Gobierno cu tin un 
vision pa traha pa pueblo, un vision pa pone 
prioridad n’e problemanan real di nos pais. 

Pa 6 aña largo caba, segun Dangui Oduber 
(MEP) e Gobierno inhumano aki no a traha 
ni 1 cas social. Tin miles di persona ta biba na 
Aruba cu no tin e forza financiero pa traha un 
cas y a ta haci peticion pa un cas social, pero e 
Gobierno anti-social aki no ta interesa esaki. 
Loke nan ta sigui haci ta biaha, sigui malgasta, 
sigui derocha enbez di reduci gastonan di 
Gobierno. 

No ta husto pa sigui castiga y strangula pueblo 
cu medida anto Gobierno keto bay ta mantene 
su mes na 9 Minister. 

Bo no por sigui destrui bo pais anto si tin placa 
pa 1 tram mas, si tin placa pa Mike Eman sigui 
biaha, si tin placa pa sigui organiza Green 
Conference. 

Nos a bisa y nos ta keda vigila tur dia cual 
t’e siguente medida contra pueblo pasobra 
nos no lo acepta ningun medida mas tante 
Gobierno mes no ta duna di su banda! E abuso 
y deroche di placa di pueblo aki mester caba, 
ta apelacion di miembro di fraccion di MEP, 
Dangui Oduber. 



Bo ta creativo, responsabel, motiva y gusta traha 
cu bo man. Anto un opleiding na OAA 
Beroepsonderwijs scol anochi di ofishi ta net 
loque bo ta busca. Check nos out na 5827324 of 
bishita nos website: www.oaa.aw 
Inscribi pa aña escolar 2015-2016 

Minister Benny Sevinger: 

JWEHORACION di Oranjestad 

ta continua 






Actualmente Departamento 
di Obra Publico ta traha riba 
construccion di e prome 
fase di Welcome Plaza. 
Esaki t’e area cu ta bay 
yama nos turistanan 
di crucero bon bini 
y for di unda por 
aborda un tram 
pa bishita henter 
centro di ciudad. 

P E trabounan aki 
ta inclui tambe 
Schelpstraat 
cu t’e caya cu 
ta pasa dilanti di 
Museo Arkeologico 
patras di Kong 
Hing Supermarket. 


E TITULARdi Infrastructura pa Gabinete 
Mike Eman I y II, Minister Benny Sevinger 
a anuncia dialuna mainta e secuencia di e 
trabounan cu ta tumando lugar y ta bay 
continua pa resto di e aña rond di centro 
di ciudad. Despues cu Caya Grandi a 
keda cla y mientras cu ta trahando riba 
Welcome Plaza na waf, tin e cayanan 
paralelo na caya grandi cu tambe ta haya 
un mehoracion y embeyecemento na 
beneficio di tur usuario, cu ta pueblo 
y bishitantenan di Aruba. 


Na mesun momento DOW tambe ta 
finalisando e di dos caya banda panort 
di Caya Grandi. Despues di a keda cla 
cu Hendrikstraat, awor ta cabando cu 
Waterweg patras di Dufry y Aruba Bank. 
Su tras ta bin di biaha Middenweg cu 
ta pasa patras di CMB y ta yega te na 
Dwarstraat banda di Burger King. Asina 
cu caba ey, ta cuminsa cu e cayanan 
pazuid di Caya G.F. Betico Croes. 

“Ta cuminsa for di Niki Habibe bin abou,” 
Sevinger a indica. “En conexion cu e 
construccion di Zara ta laga por ultimo 
Klipstraat pa DOW no stroba e trabounan, 
pero trabou ta siguiendo.” Minister 
Sevinger ta kere cu ta importante pa nos 
centro di pais t’esun cu t’e prome cara pa 
nos tuiistanan. Esaki ta un punto cu FCCA, 
e asociacion internacional di crucero ta di 
acuerdo cune. “Tur e renobacion aki ta 
trece desaroyo economico, ta trece mas 
empleo pa nos hendenan y na final nos 
tur como pais ta bay dilanti,” Minister 
Sevinger a bisa. 

El a finalisa felicitando Prome Minister 
eman pa su vision y dedicacion na 
realisacion di e vision, como tambe 
Stanley de Marchena, kende ta bay lidera 
e esfuersonan di BID y tur esnan envolvi 
den e actividad di fin di siman aki. 


TIPO Dl CAMBIO OFICIAL 

Valicb|BUAi9di620[5 


fellormainta 


Placa Extranhero 

Bank Papleren 

Wisselen,Cheque Benta 



ReisCheque en 

na 



OverBoekingen 

Publico 

USDdlar 

1.77 

178 

180 

CANDdla- 

1.33 

135 

137 

EngdsePondStBling 

2.69 

2.74 

280 

ZAteaseFrankperaf. IDO 

180.53 

18125 

182.05 

NalMGLlclm|]arAI\IG.100 

9600 

100.00 bljedHi 10Q20 



clx|./(>etoá!ing 100.00 

Japanse^perJPY. 10.000 

14154 

142.83 

144.27 

EuDperXEU. 100 

19344 

195.20 

197.16 



Provision di Devisa 1.3% 
Segun articulo 12 di Afkondigingsblad 
diArubal991nr.GT32. 

Banco Central di Aruba ta definl 
etipodicatnbio oflclal pae 
cambionan dl placa extranhero. 

BANCODICARIBE 



Mainstreet San Nicolas Tel. 584-3999 
open 9.00 - 13.00 and 14.30 - 18.30 


ZZragon sperñáv?. 

H CALA^V<^#III 



m. 


Samsung note edge 


blu sport 4.6 
afl. 210.00 


Samsung s3 mini 
afl. 315.00 


Aiso: Samsung S5 . s5 mini, Samsung S4. Samsung 4 mini. S3 mlni etc. .. 
Accessories for all Samsung and Iphone mcxJels 

Toshiba Laptop 15.6" 4Gb 320Gb Harcldisk. Afl. 900.00 
Hp Ink calridges. Univefsal laptop adapters eic.. 
fTunes gift cards $ 10.00, $ 15.00 and $25.00, 

Google play cards and Raystation Netwoik cards. 

Sales, repair ard aocessories fcx ail Samsung models and other cellulars. 
UNock, reload, reset, upgrade, replace lcd, keypad, speaker etc. 

Minister mr. drs. Arthur Dowers cu elogio na Cuerpo Policial 

Ta rekeri esfuerso di 
HENTER COMUNIDAD pa 
combati criminalidad 

Ta lamenta cu tin hopi ta critica, pero no ta activa! 


comportacion. Como cu nan no por haya 
trabou, ta recori na practica economia 
facil. 

Regularmente Minister di Husticia hunto 
cu varios integrante den husticia ta sinta 
cu gremio comercial, entre otro ATIA y 
AHATA pa delibera riba desaroyonan 
den comunidad. 

Bisando esey, tur ta consciente di 
e esfuersonan haci den husticia y e 
logronan tambe. 


“PROME cu djis ataca Polis of Husticia, kisas 
ta bon pa para un rato keto riba e investigacion 
tactico y profesional cu a tuma lugar, cu a 
conduci cu tur sospechoso ta deteni”, asina 
Minister di Husticia, mr. drs. Arthur Dowers 
a reacciona contra criticanan, incluyendo di 
gremio, relaciona cu e caso di atraco recien. 
Ta sinti un esfuerso pa critica pa critica, enbes 
di realisa cu apenas oranan despues di e 
susedido, ya e investigacion tabata avansa te 
cu a logra detene e sospechosonan. 

Dia 26 di juli ultimo, den oranan di marduga, 
a sosode un caso di atraco arma, di cual e 
sospechosonan, di edad relativamente hoben, 
a los un tiro den cara di e victima. Polis a start 
cu un investigacion riguroso, bou encargo 
di e Recherchenan experencia di “Atraco 
Team” cu den algun dia tabatin tur prueba, 
interogacion di testigonan y material visual cla 
pa convence Hues Comisario pa drenta cas di 
e sospechosonan y detene nan tur. 

E hecho cu e atraco a sosode den area di hotel 



SirrnJtiy Tlie B 


no ta haci’e diferente p’e aparato hudicial, cu 
ta conduci tur investigacion mescos. Mesun 
liher y eficiente cu a atende e investigacion 
aki, asina mayoria caso di atraco di ultimo 
lunanan ta cla caba pendiente tratamento di 
e caso penal den Corte. 

“Mi por bisa cu masha orguyo, cu Cuerpo 
Policial Aruba tin un di e nivel di porcentahe di 
solucion di crimennan di mas halto den region 
Caribense”, asina e mandatario a expresa. 

E ta sigur cu semper tin espacio pa ta mihor, 
pero e organisacion policial, aunke hoben y cu 
limitacion di recurso humano y di suficiente 
fondo, tog a sa di prepara su mes y converti 
nan mes den un di e organisacionnan policial 
mas respeta den nos region. 

Specialmente for di Merca y Hulanda tin hopi 
respet pa nos forma di traha y nos logronan”. 

“Y no tur ora nos por conta cu sosten di sector 
priva den nos lucha”, asina Minister mr. drs. 
Arthur Dowers a sigui bisa den un otro tono. 
E retonan den husticia hopi bes tin di haber cu 
hobennan sin oportunidad cu ta cay den e 
circulo vicioso di crimen. 

Ta muchanan cu no a 
sigui studia, a kita for 
di scol of scol a kita 
nan debi na mal 


ACIDELCO 

MACBATTERY 


OFFICESPACE 
FORRENT200 M2 
ATM0RGENSTER12-B 
CALL: 5831001 



NCimERS 

’otishes-Waxes-Cleaners 



V ififljrs. 


SYNTHETIC BLEND MOTOR OIL 
ONLY AWGL 8.95 QUART 


Shetl 

, _ HEUX ^ 
© Kendall ^7 



Ta lamenta cu e mesun hotelnan cu 
cada bes ta spar riba nan medidanan di 
seguridad, cu no tin camara di seguridad 
pa cuida nan propiedad, no ta emplea 
suficiente empleado den departamento di 
seguridad y tin biaha ta ni aporta n’e fondo 
di seguridad, net nan ta prome pa sali afo y 
critica. 

“Mi mester mas hende pa yuda, cu no ta para 
banda di e problema sino solucion, mi mester 
mas hende cu ta puntra nan mes kico nan por 
haci pa aporta na un solucion”, di acuerdo cu 
Minister Dowers. Para na banda y critica so sin 
haci nada, no lo yuda na nada. 

E realidad ta cu nos no por pone un Polis para 
na cada skina, pa cuida tur negoshi y tur cas 
na Aruba. 

Ta pesey nos mester por conta cu sosten y 
apoyo di henter comunidad den e lucha contra 
criminalidad. 

Cu esaki Minister Dowers ta ilustra cu 
criminalidad ta un problema di nos tur y ta 
nos tur mester carg’e tambe. 

Gobierno sin duda ta haciendo di su parti, 
invertiendo miyones tur aña den mas 
Polis, mas ekipo, mas curso di 
capacitacion, camaranan den area 
cu hopi hende y asina por sigui 
menciona. 

Awor ta toca na sector priva pa 
nan haci di nan banda tambe, 
pa haci nos isla mas sigur pa 
nos tur, pues pa turista y pa 
localnan tambe! 



MOTOR OIL 




Wm, MOTOR Oll-S 


MORGENSTER # 12 - B 


TEL: 583 1001 

Prome Minister Mike Eman ta anuncia evento 
^Back to School' p'e fin di siman aki 

"Bunitesa y progreso di caya 
grandi ta resultado di e ideanan 
cu nos tabatin na inicio di 
gobernacion 2009" 



Caya Grandi cu evenlo 

‘Back To 
Scbool Bazaar' 

diabierna y diasabra 

Bin probecha di ofertanan, bon ambiente y 
entretenimento pa muchanan 


DIALUNA mainta durante un 
conferencia di prensa den Caya Grandi, 
representante di entidad Business 
Improvement District (BID) hunto 
cu Minister President Mike Eman a 
haci anuncio, di nan prome evento pa 
promocion di actividad comercial y 
social den Caya G.F. Betico Croes. 

Sr. Stanley de Marchena, e persona cu ta 
bay dirigi e entidad BID, a trece dilanti 
algun detaye di loke ta bay sosode den 
caya diabierna y diasabra proximo. 

E ultimo siman di vakantie escolar ta 
brinda e oportunidad pa hendenan bin 
haci nan ultimo compra prome cu aña 
escolar nobo ta cuminsa y cu ofertanan 
special p’e ocasion aki. E bazaar den 
caya ta un actividad conoci caba y cu den 
pasado a demostra cu goza di un interes 


grandi di pueblo. 

For di Plaza Nicky Habibe te cu 
Havenstraat, lo tin un variedad amplio 
di actividad pa deleita grandi y chikito. 
Sr. de Marchena a anuncia cu ta bay 
tin musica, show di club di bromernan 
Harley Davidson, competencia di 
beach tenis riba tereno di ex-La Linda, 
presentaciondi MMA (Mixed Martial 
Arts), Street Soccer, Dino Jump y 
payasonan y te hasta actividad di Electric 
Fest 2015. Tram lo ta coriendo cu mas 
frecuencia y e idea ta pa tur tienda keda 
habri riba diabierna y diasabra te 9’or 
di anochi. 

Mas informacion di e actividad aki lo 
keda anuncia den diferente medio di 
comunicacion durante transcurso di e 
siman aki. 


PROME Minister Mike Eman hunto cu Minister 
Benny Sevinger a tene hunto cu esnan envolvi den 
e evento ‘Back to School Bazaar” un rueda di prensa 
den caya grandi pa anuncia e actividadnan cu ta tuma 
lugar den fin di siman aki. 

Eman a bisa di ta entusiasma cu e cambionan grandi 
cu a tuma lugar den caya principal di Oranjestad. 
Cambionan grandi cu ta resalta. 

“E bunitesa y progreso y e actividadnan creciente aki 
ta resultado di e ideanan cu nos tabatin na momento 
cu a start cu e inmenso proyecto ‘Renobacion di Caya 
Grandi’ na inicio di nos gobernacion na 2009”. 

E actividadnan cu ta tuma lugar e weekend prome 
cu scolnan rond Aruba habri nan portanan atrobe 
ta wordo haci den cooperacion cu e organisacion 
‘Business Improvement District’ (BID), guia pa sr. 
Stanley de Marchena. 

Esaki ta wordo haci cu varios otro organisacion pa di 
e forma aki crea un dushi ambiente den caya grandi 
y na mes momento stimula actividadnan comercial. 
Ta momento pa brinda tanto e hoben como e 
mayornan e oportunidad pa haci nan compranan 
di scol. Comerciantenan di nan banda ta bin cu 
ofertanan special p’e actividad ‘Back to School’. 

Presente n’e rueda di prensa tabata algun di e 
organisadornan di Electric Festival pa anuncia pa 
algun DJ lo ta presente den caya pa di e forma aki 
duna un tinte extra n’e dos dianan aki. Tambe lo tin 
actividadan deportivo manera Back to Basic Street 
Soccer, Beach Tennis y MMA. Tur pa duna realce na e 
actividad ‘Back to School’ y crea un ambiente positivo 
den caya grandi. 

Eman a splica cu ainda trabounan no a caba. “E 
trabounan di infrastructura ta continua. Minister 
Sevinger cu ta hunto cu mi aki ta duna un empuhe 
di dia y anochi n’e trabounan aki. Asina ainda tin 
proyectonan andando pa embeyece e cayanan 
paralelo na caya grandi den e periodo nos dilanti.” 
Prome Minister Eman a gradici e organisacion Electric 
Festival, BoBario, organisadornan di beach tennis, 
MMA y Santa Rosa cu tambe lo tene su actividad den 
caya grandi. 

Eman a bisa di ta sumamente honra cu e idea cu ta 
existi un bon cooperacion entre sector priva y sector 
publico pa haci trabou importante pa nos centro di 
ciudad. 

“Di e forma aki tin mas actividad comercial den 
caya grandi p’asina empleadonan cu ta traha den 
centro por tin un bon entrada pa nan y nan famia, 
empresarionan tin entrada riba nan inversion haci. 
Asina henter Aruba ta conoce e beneficionan di tur 
e inversionnan cu nos a haci den centro di ciudad.” 
Comerciantenan den caya grandi y organisadonan di e 
evento ‘Back to School’ ta spera di por mira centenares 
di hende den caya pa disfruta di e ofertanan ofreci y 
gosa di e bon ambiente cu sigur ta bay tin. 

Kerekentenchi 
y Bibliotheca 
San Nicelaas ta 
presenta Back 2 
School Festival 


DIABIERNA 14 augustus lo ta ultimo dia di vakantie, 
Kerekentenchi hunto cu Biblioteca San Nicolas ta clausura vakantie 
grandi cu un evento grandi pa henter famia. 

Evento aki lo tuma lugar riba caminda net panort di Biblioteca San 
Nicolas cuminsando di 6or di atardi cu presentacion di diferente 
grupo di baile manera True Flavor, Family Breakdance Show, NTG 
y Mini NTG, Candylicious Dancers, Kids 2 Kids, The Chaz Dancers, 
Divas Dancers, Cuchi Dancers, Payasitas nifu nifa, King Size Soca 
Monarch Hubenil, dino jump gratis pa tur mucha, lo tin wega y 
contestnan divertido cu premio pa regala tur esaki host p’e show 
di Kerekentenchi. 

Disney Recreation di payaso Willy lo encarga cu cotton candy, 
raspao y nacho and cheese, lo tin un refreshments center bon 
surti, tur esaki pa nos celebra hunto e ultimo dia di vakantie pa nos 
muchanan cuminsa un aña escolar nobo cu hopi energia. 

Un palabra di danki na tur hende y companianan cu ta haciendo 
e evento aki un realidad. 

Tur mucha y famia di pariba y pabou di full Aruba ta invita pa 
celebra e clausura di vakantie diabierna awor na San Nicolas. 

Minister Benny Sevinger: 

“Comercio ta reaccionando 
positivamente riba vision di 
Gobierno pa Caya Grandi" 

Visibel den renobacion y construccionnan andando 


SIMAN a inicia cu bishita di Minister 
Benny Sevinger den Caya Grandi. Hunto cu 
Minister President, Mike Eman el a anuncia 
e organisacion di un fin di siman di actividad 
en conexion cu aña escolar nobo, pero tambe 
e asignacion di Stanley de Marchena pa cu 
creacion di e Business Improvement District 
(BID). 

E titular di Infrastructura a trece dilanti un 
aspecto masha faborabel pa loke ta henter e 
vision di renobacion di Oranjestad y esey t’e 
reaccion positivo di parti di comerciantenan. 

Varios negoshi y propietario di edificio den 
Caya Principal tambe ta wak e bentahanan di 
haci renobacion y hisa e balor di nan propiedad 
pa crea un espacio mas agradabel y atractivo pa 
clientenan. Minister Sevinger a mustra riba e 
caya cu ta limpi, e matanan cu ta dorn’e y sigur 
e facilidadnan manera banki y tramnan cu ta 
coriendo constantemente. 

“Sin duda e proyecto a cuminsa haya forma,” 
el a expresa. Tambe a menciona con for di 
prome instante cu a cuminsa cu e proyecto, 
tabata un prioridad pa Gabinete Mike Eman, 
pa encurasha participacion mas activo di parti 
di comerciantenan. 

Hustamente esey ta un di e obhetivonan di BID. 
Algun di e ehempelnan cu Minister di 


Infrastructura a menciona tabata tur esnan 
rond di dje e momento ey mes, 
manera Penha, Aruba Trading, 

Athlete’s Foot y Mango. 

Esaki ta un tendencia cu por sigui 
mira ora bo bay ‘riba. Edificio di 
Ecco ta den construccion y un di e 
dos tiendanan cu ta bin na su lugar 
ta Bath & Body Works, mescos tin 
tienda nobo di Aldo y sin laga afo, 
henter e compleho di Nikki Habibe 
na final di caya. 

Otronan t’e construccion di tienda 
grandi di Zara y renobacion di La 
Linda di mucha. 

“Bo ta mira cu e comerciantenan 
a tuma e reto aki na serio, ta 
invertiendo den nan propio 
tiendanan,” Minister Sevinger 
a comenta, añadiendo cu 
“comerciantenan a tuma e reto y 
Gobierno ta pone infrastructura y 
mi no tin duda cu den e proximo 
aña of aña y mey nos lo tin e caya 
grandi cu nos a mira su futuro di 
dia nos a cuminsa cu e proyecto.” 

Un aspecto importante, segun e 
mandatario, ta pa awor pueblo 


tambe duna su sosten. 

Diabierna y diasabra ta bay tin actividad en 
conexion cu BackTo School caminda tiendanan 
ta bay pone nan mihor ofertanan, ta bay tin 
diferente entretenimento y presentacionnan 
deportivo den Caya G.F. Betico Croes. 

Ta pidiendo tur comerciante pa keda habri te 
9’or di anochi p’asina tur hende probecha y 
crea un ambiente agradabel. 

“E siman aki nos ta pidi ciudadanonan di Aruba 
pa bin haci nan compranan den caya grandi. 
Asina un y tur ta coopera cu otro pa nos isla 
bay dilanti.” 




DIVI VILLAGE 

GOLF & BEACH RESORT • ARUBA 


Front Office Agent 

Qualifications: 

• High school diploma or equlvalent 

• Fluent In Engllsh, Spanlsh and Duteh 

• Able te werk dlfferent shlfts 


Skills: 


Exeellent eemmunleatlen skllls 

Able te understand guest Inqulrles and 

prevlde prempt respenses 

Able te werk well under pressure; espeelally durlng 

hlgh arrlval/departure velume 

A team Player 


We offer: Cempetltlve wages, attraetlve benefits, a geed werking 
envirenment and eppertunity te grew. 

To apply: 

Human Reseurees Department leeated at 
Tamarljn Aruba Beaeh Resert 
J.E.Irausquln Beulevard # 41 
Tel: 525-5241 
Erem Menday te Erlday 
8:00 am - 1:00 pm 
2:00 pm - 5:00 pm 

Qr at eur e-mall address: hr@meqareserts.eem 


[ MESTER Dl PLACA? 


EMPENA Y CUMPRA ORO 

L_ A 

mnes 


PASA Y COMPROBA PA BO MES! 



JUWELENHUISJE 

ORARIO iOAM - ÓPM DIALUNA TE DlABIERNA 



ORANJESTAD WERFSniAAT 7 LOK, 12 TEL 588 4141 O SAN N)COLA$ B. V/D VEEN ZEPPENFELDSTRAAT 14 TEL 584 4141 




























Ateliers ^89 ta inaugura 
Caribbean Linked III 

MAYAN ANOCHI 

I 



ATELIERS ‘89 Fundacion ta invita su amigonan, 
amiganan amante di arte y publico en general pa un 
anochi Arubiano ameno cu un Meet and Greet. 

Un evento pa lansa Caribbean Linked III mayan anochi, 
12 di augustus for di 8pm. 

Join nos pa yama bon bini n’e artsitanan selecta for di 
Aruba, Bahamas, Barbados, Curacao, Guadeloupe, Haiti, 
Jamaica, Mexico, St. Vincent y Grenadines, Surinam, 
Trinidad y Tobago. Tambe bo por mira e exposicion 
actual di pelicula y instalacion yama; “A deviation from 
eveiything”, pa artistinan local y di Ateliers ‘89. 


Caribbean Linked III ta un programa di residencia y 
exhibicion di e obranan realisa durante esaki, organisa 
pa Ateliers ‘89 Fundacion y cu colaboracion di ARC Inc. 
Fresh Milk Art Platform Inc. 

Tur esaki haci posibel pa nos sponsors major Stichting 
Doen, Mondriaan Fund y Prins Claus Fund. Tambe nos 
a haña a^mdo di hopi instancianan local y Gobierno. Un 
masha danki na tur. 


Caribbean Linked ta un blueprint crucial pa trece 
concientisacion y comunicacion entre e difirente 
plataformanan di arte existente den Caribe y su diapsora 
dor di busca formanan pa conecta e artistanan hoben 
cresiendo den e mundo di arte, entre un cu e otro. 

Tur aña e artistanan aki selecta ta bin traha hunto den 
residencia na Ateliers ‘89 unda cu tin discuccionnan 
habri y critica, bishita na artistanan local establesi, 
p’asina haci conosi mihor cu e artista local y arte di Aruba 
Contemporaneo. 

Caribbean Linked tambe ta inclui un serie di presentacion 
p’e artistanan den residencia, criticonan invita y 
coordinadornan presente, tur esaki cuminsando riba 
diahuebs 13 di augustus tur anochi entre 8:00 pa 9.30pm 
te cu dia 27 di augustus menos weekend. Den e teatro 
preto yama Black Box, na Ateleirs ‘89 mes. 


Bin sera conosi cu e artistanan internacional presente 
den un anochi Arubiano 

SELECION 
NACIONAL 
Dl SOFTBALL 
Dl ARUBA 
CU TRIUNFO 
Dl 4-1 RIBA 
COLOMBIA 

y fa avonso po wega po medaya 
di Brons vs Ecuador 



SELECION Nacional di Softball di Aruba ta sigui rib’un 
bon racha y ta gana Colombia diasabra mainta 4-1. 

Jair Thompson kende ta haña e confiansa for di staff 
technico Octavio Cajigal y Poy Flanegin ta seya su 
promer victoria internacional riba su nomber. 

Jair Thompson ta lansa 6 inning y 1 tercio mientras 
e hoben Jomark Flanegin di apenas 19 aña ta drenta 
releva pa complementa e ultimo dos outnan poniendo 
asina e wega salba riba su nomber. Hitnan tempran den 
wega di entre otro Kenny Hart, Eldrick Dijkhoff, Franco 
Wouters y Dijendrick Croes ta entre esnan cu a produci 
careda cu batasonan oportuno. 

Mester accentua cu Aruba a termina su di dos buelta 
cu 4 victoria y un solo derota y asina posiciona su mes 
solido na tercer lugar cu 7 victoria mientras Panama y 
Colombia a empata na promer lugar cu 8 victoria. 
Aruba despues di su promer wega di diasabra a ricibi 1 
ora di break p’asina disputa contra Ecuador p’e medaya 
di Brons. 

Mas detaye lo sigui momento cu resultado ta conosi. 
Atletanan di Aruba hopi disciplina c’un pasion y amor 
grandi defendiendo nan bandera di Aruba n’un manera 
sin igual contra paisnan grandi. 

Aunke cu poko recurso pa por a prepara debidamente 
Aruba ta hasiendo un trabow a la mil maravilla pa re- 
gresa bek cas c’un premio. Un cos ta sigur cu na Bogota 
tur pais presente ta papia di Aruba unda su progreso 
den softball ta notable y Aruba ta bek riba mapa como 
un competidor den mundo di softball y no ta just bay 
participa so mas. 

Pabien atletanan di softball boso ta sacando cara di 
Aruba n’un manera sin igual. 

E team di Train Hard Fighl Smart di E 
a bishila Grand Master Shin Chui Kai 

(razil Taekwondo Stichting 
ig na Suwon, Korea 



DIALUNA merdia ex 
campeon mundial Henk Mei- 
jer cu ta guiando e team di 
Brazil Taekwondo Stichting a 
hib’e atletanan na Kang’s Tae- 
kwondo Namchang Dojang 
di Grand Master Shin Chul, 
Kang na Suwon, Korea. 
Grand Master Shin Chul, 
Kang ta un legendario grandi 
di Taekwondo na mundo cu 
tin e rango di mas halto cu ta 
9-dan. 

Grand Master Shin Chul, 
Kang a funda e Bond di Tae- 
kwondo di Iran, tambe ta- 
bata e coach di Iran y a sa di 
pone Iran na number 1 den 
e rango di atleta homber 
(Nr. 1 Male in the World). 
Iran a cuminsa cu 30 mil hen- 
de practicando Taekwondo 
y awendia nan tin 1.7 miyon 
hende ta practica Taekwon- 
do. 

Ademas Grand Master Shin 
Chul, Kang tin su propio 
museum di Taekwondo, un 
gang di potretnan di Tae- 
kwondo cual ta hacie un gale- 
ria completo y rond mundo e 
la bishita y tambe a sali den 
varios revista. 

E ta duna les priva y ta biba 
rond mundo, specialmente na 
Iran pa duna training. Grand 
Master Shin Chul, Kang a scir- 
bi varios buki di Taekwondo 
y tambe a traha varios video 
di Taekwondo. 

Grand Master Shin Chul, 
Kang a hunga un rol prin- 
cipal na Discovery Channel 
pa pais Korea. Su yiu muher 
ta campeon mundial den 
Poomsee. 

Esaki tabata un honor y un 
bon experencia p’e team 
di Train Hard Fight Smart 
hunto cu Henk Meijer di por 
a bishita Grand Master Shin 
Chul, Kang na su Dojang y e 
team a wordo bon ricibi cu 
portanan habri. 

Diariamente Grand Master 
Shin Chul, Kang ta haya bishi- 
ta di hopi hende for di rond 
mundo. Su estilo ta Moo- 
Duk-Kwan cu e ta domina te 
cu e dia di awe. 

Team Aruba ta 
^^number un^^ di Caribe 

Digicel Arubo fa mosho orguyoso di Speciol Olympics Aruba 






E atletanan di Aruba a demostra un energia posi- 
tivo inmenso, nan a bataya, nan a pusha nan mes, 
nan concentracion tabata admirabel y nan a tri- 
unfa. Digicel Aruba ta sumamente orguyoso di ta 
un amigo y sponsor fiel di Special Olympics Aruba 
y ta hopi contento cu esfuersonan y prestacion di 
tur e 25 atletanan cu a representa Aruba n’e World 
Games na Los Angeles siman pasa. 

Tur e trabao duro, tanto di parti di e atletanan y 
nan coachnan pa training, como di e organisacion 
completo y sponsornan manera Digicel pa logra 
yega n’e meta pa cu fondonan pa realisa e biahe, 
awe ta refleha den e sonrisa nan bunita di tur e 
atletanan cu a biba un experiencia inolvidabel. 

Na yegada di e delegacion na Aruba, President di 
Special Olympics Aruba a haci un anuncio hopi 
special, esta cu Aruba a conkista e di prome luga 
den cantidad di medaya di full Caribe. Nos del- 
egacion chikito, pero fuerte a yega e “top” cu pa 
tanto tempo otro islanan mas grandi a mantene. 
Esaki sigur ta un recompensa fabuloso pa nan 
trabao duro. 

Team Aruba a logra 48 lugar di honor, 8 medaya di 
oro, 10 di plata y 9 di brons, 5 cinta pa di 4 lugar, 
y 16 cinta pa di 5 lugar; un total di 27 medaya y 
21 cinta. 

En total nos atleta nan a subi e tarima 48 biaha y 48 
biaha Aruba su nomber a resona na Los Angeles. 
Nos 25 atletanan a competi den e deportenan di 
bowling, landamento, futbol, “track and field”, 
badminton y bolas criollas y ping pong. T abatin un 
total di 6.321 atleta participando den 25 deporte. 
Oficialnan ta raporta cu Special Olympics World 
Games, cu participacion di 177 pais, a marca his- 
toria como e evento cu a reuni mas nacion hunto 
pa un solo evento na Los Angeles, California. 

Atletanan special dia pa dia ta hayando mas 
reconocimento den mundo y no ta nada straño cu 
un otro record a wordo kibra tambe den cobertura 
di e eventonan. Tabatin 1.543 medio di comuni- 
cacion di 80 pais cubriendo e eventonan, incluy- 
endo ESPN, unda cu Aruba henter por a wak nos 
delegacion durante di e desfile “live” n’e apertura. 

Digicel, for di su fundeshi te na cada oficina y 
empleado mundialmente, ta hopi contento cu 
e desaroyonan positivo riba nivel di deporte pa 
atletanan special y ta invita Aruba henter pa mira 
ESPN riba dia 6 di augustus pa un transmision di 
e “best of’ di e World Games di un ora. Tambe 
rib’e website http ://espn. go. com/extra/specialo- 
Ivmpics tin storianan, potret y otro informacion 
interesante tocante World Games Los Angeles. 

Special Olympics World Games 2017 lo tuma luga 
na Austria (Oostenrijk). Atletanan, boso ta cla p’e? 
Ta ken nos ta? Ta ken nos ta? Digicel Aruba sigur 
ta cla p’e y pa sigui contribui na Special Olympics 
Aruba. 

4 Medaya di oro, 3 di zilver y 7 di brons ta resultado 
di Aruba na XI Copa Panama Classic 2015 

CGA Avanse a gana 37 medaya 

DIABIERNA 9 augustus 2015, a tuma lugar na Panama e com- teamaganauntrofeop’editreslugarditeamallarounddenUPAGnivelS. 
petencia di turnen na nivel internacional XI Copa Panama Classic. Esaki ta prome biaha cu CGA Avanse a representa Aruba na un com- 
Club Gymnastico Arubano Avanse (CGA Avanse) a competi riba e petencia internacional unda e gymnastanan a competi contra paisnan 
dia aki cu 13 gymnasta di UPAG nivel 3, 4 y 5, di e edad 9-15 aña. grandi y di nivel manera Panama, Costa Rica, Colombia, Venezuela, 

Guatemala, Trinidad & Tobago, Honduras, Ecuador y El Salvador. 

CGA Avanse ta orguyoso di anuncia cu e gymnastanan a logra conquista 

un total di 3 7 medaya pa Aruba, di cual 4 medaya di oro, 3 di zilver y 7 di CGA Avanse ta hopi satisfecho cu e resultado aki y ta spera hopi mas 
brons. E gymnastanan a gana tambe tres trofeo individual all around y e logro pa su gymnastanan den futuro. 




Registra awo! 

Manda bo e-mail na 
noticia@awemainta.com 

Anthony Racing Team Aruba a tene su 
competencia di Domino den Balashi Garden 



ANTHONY Racing Team Aruba (ARTA) t’un racing team cu tin 29 
aña den e ramo di e deporte di Bike Racing. Cu un piloto den persona 
di Anthony Flanegin, kende tin 29 aña den e deporte aki y cu tin 138 
premio caba den su poder, tanto local como internacional. 

Como cu otro aña nan lo celebra 30 aña den drag, e team tin varios 
actividad ta organisando. 

Uno ta pa recauda fondo mirando cu e deporte aki ta uno costoso, 
pero di dos, organizado ta bisa tambe cu lo kier duna comunidad bek 
di locual nan recuada. 

Nan tin varios instancia y fundacion cu nan a acerca pa yuda nan. 
Proximamente lo tin riba dianan 28, 29, 30 di augustus, e “One Cool 
Summer” cu lo ta e competencia di Drag masha grandi na Aruba. Pa 
e motibo aki e team (ARTA) ta desea di bini bon prepara y duna bon 
competencia na otro teamnan. 



For di dos siman pasa a start un competencia di Domino na Balashi 
Garden y cu a termina diasabra 8 di augustus 2015 cu competencia 
fuerta y hopi hugando anima. E teamnan cu a participa n’e compe- 
tencia aki ta: 

Didi Brakes, - Balashi Knights, - Bou Palo, - Red Stones, - Bena di Coper 
y - Family & Friends. 

Nos por bisa cu e tabata cuatro anochi cu hopi tension, competencia 
y compañerismo entre e hungadonan di domino. 

Eganadonanaresultadita: Campeon; Bena di Coper. Sub-Campeon; 
Red Stone. 3er lugar; Balashi Knights. 4to lugar; DD Breaks. Loser; 


Bow Palo y Family & Friends. 

Un danki na tur e ekiponan, na River Plate p’e mesanan di domino 
y stoelnan y sin laga afo Balashi Beer Garden. Orguyoso di Anthony 
Racing Team crew cu a )mda cu bar y cushina. 

Tur premio a wordo entrega n’e capitannan. Entrega di e premio “An- 
thony Racing Team” a ser entrega pa Sra. Miranda Tromp y Michel 
Ruiz di Mercadeo di Balashi N.V. 



Tambe nan tin rifa di un Auto “Ghevi Spark”, Awg. 5,= pa ticket cu 
lo hunga riba dia 8 di october 2015 via di e sorteo di Landslotterij di 
Corsou. Busca bo ticket pa bo bira ganado di e prome premio e “Chevi 
Spark”. Di dos premio ta un Split Unit 12.000 BTU-Inverter, di tres 
premio ta un Smart TV di 32”. Dunando aporte n’e Team di ARTA y 
na fundacion y instancianan den nos comunidad. 

Haci deporte ta algo competitivo, amistoso y tin su retonan ora cu bo 
topa teamnan fuerte. 

Anthony Racing Team Aruba kier gradici su sponsornan cu ta Balashi, 
Stern, Thunder & Lightening, Print-Shop, Bonbini Cargo y henter su 
Crew members cu ta haciendo un bon trabou y ta stimula e team pa 
sigui. Like nos pagina riba facebook Anthony Racing Team Aruba y 
keda informa. 

Aruba Tourism 
Aulhority la 
lansa 
Happiness 
Builder'' 

Un insfrumenfo digifal pa crea 
un experiencia personalisa 



ARUBA HAPPINESS BUIIDER 
TUIDRIAL & PREROU. 




TANTEN cu e turista awendia por conta 
cu Instagram, Facebook y Periscope pa 
documentanan momentonan epico durante 
y despues di nan vakantie, Aruba Tourism 
Authority (ATA) a lansa un experiencia in- 
teractivo nobo cu ta permiti bishitantenan 
comparti nan vakantie perfecto na Aruba 
prome cu nan yega Aruba mes. 

“The Happiness Builder” ta un experiencia 
pa planning rico na contenido, unda cu esun 
cu ta biaha por explora cerca di 100 video di 
actividadnan na Aruba cu ta encera aventura, 
relahamento, romance y cultura. 

Simplemente e turista mester scoge e 6 
clipnan faborito, añadi poco musica alegre, 
personalisa un mensahe y comparti su propio 
video di itinerario “Shortcut to Happiness” cu 
amigonan y sernan keri. 

E video y caracteristicanan pa traha presenta- 
cion “custom made” ta atractivo p’e consumi- 
dor uza y explora, pero tambe lidernan den e 
industria di biahe ta expresando nan aprecio 
p’e Happiness Builder pa su funcion como un 
parti dinamico y completamente inmersivo 
den e proceso di planea un vakantie na Aruba. 

E instrumento aki ta diferencia Aruba for di 
otro destinacionnan y ta pone ATA riba un 


ARUBA HAPPINESS BUIUIER 
lUTDRIAL & PREROli 

nivel completamente diferente compara cu 
otro organisacionnan di mercadeo y maneho 
di destinacion. 

Diferente for di e webtool tradicional di 
potret of video, e Happiness Builder ta per- 
miti bishitantenan pa cuminsa nan vakantie 
tempran y gosa di e proceso di planea casi 
mes hopi cu nan ta gosa di nan bishita riba 
e isla mes. 

Happines Builder tambe ta clave den atrae 
bishitantenan nobo, kende lo bay mas leu 
cu e beachnan so pa explora tur e servicio y 
productonan popular di e destinacion. Esaki 
ta beneficia nos economia directamente, 
como cu e ta concentra completamente riba 
turismo. 

“WTTC ta raporta cu Aruba su GDP (gross do- 
mestic product) ta mas dependiente di biahe 
y turismo cu cualkier otro nacion, relativo 
den tamaño, na mundo. 

Como tal, Aruba ta scoge e lidernan intelec- 
tual mas creativo y cu conocemento digital pa 
inspira consumidornan pa bishita y experien- 
cia nos isla por completo”, asina Ronella Tjin 
Asjoe-Croes, CEO di ATA a expresa. 

“Nos turistanan ta bishita mas di 20 website 
prome cu nan “book” nan vakantie, pues ta 
esencial pa nos mantene un presencia den 

e proceso cu un mensahe cu bon timing y 
convincente den cada etapa. 

Pa medio di envolvimento di e mihor strate- 
gistanan y uzando tecnologia nan specifico na 
nos bentaha, nos por sigura cu nos dolarnan 
di mercadeo ta wordo gasta efectivamente 
pa atrae e consumidor desea cu ta den e 
mercado pa biaha pa vakantie”, asina Ronella 
Tjin Asjoe-Croes a añadi, “Mas cu un aña den 
produccion, The Happiness Builder t’e ultimo 
manifestacion di e compromiso di nos ekipo 
pa ta mas inovativo den Caribe.” 

E esfuersonan di Aruba Tourism Authority a 
ricibi reconocimento caba algun tempo atras 
for di expertonan renombra mundialmente, 
incluyendo Effie Worldwide pa “Efectividad 
di Mercadeo”; National Geographic Travel 
pa “Legado Mundial den Liderazgo di Des- 
tinacion” y Hospitality Sales and Marketing 
Association Intemational (HSMAI) pa satura- 
cion di e mercado di “tech-sawy millennials”. 

Tanten cu Aruba ta sigui evoluciona den 
e perspectiva di producto y di mercadeo, 
instrumentonan nobo y inovativo manera e 
Happiness Builder ta keda crucial p’e exito 
di Aruba como un di e destinacionnan mas 
popular pa turismo. 

Xpresa bo mes 

h 

Hopi bruhacion den e politica di Sostenebilidad ^ 


NOS por lesa y scucha hopi riba e 
tema di sostenebilidad, sigur di nos 
gobernante y parlamentarionan cu e 
color politico berde. Tog nan tin un 
concepto rudimentario di sostenebi- 
lidad. 

Ora bo lesa nan elogio y tambe e elogio 
pa nan Prome Ministro, esaki ta basa 
riba e cambio pa energfa alternativo. 
Nan ta elogia e plachinan solar na 
Aeropuerto, na MFA y na otro lugar- 
nan. Tambe nan ta papia cu Aruba lo 
yega na 2020 cu energia renoba. 

Pero e issue aki ya a perde un parti, 
esta loke cu algun aña atras nan ta- 
bata papia di dje: Na 2020 Aruba lo ta 
100% energfa renoba. Awe e palabra 
2020 parce a perde. E tabata cifranan 
ficticio, awe perdi y lubida. 

Pesey algun siman pasa Parlamentario 
Herde ta scirbi den prensa cu letronan 
grandi, ”Mare nos por cambia pa en- 
ergfa renoba 100%, di biaha nos lo haci 
esaki.” MARE ta bisa tur cos, yegando 
serca di 2020, nos ta sinti cu nan 2020 
ya no tin balor mas! I 

Sostenibilidad ta un palabra grandi cu 
hopi contenido. E no tin solamente di 
haber cu nos medio ambiente, pero e 
ta algo hopi amplio y tin di haber cu 
e forma di biba y forma di pensa, y 
forma di actua. Pa politica e t’e forma 
pa goberna un pais. 

Prome nos ambiente, después nos 
forma di uza energia, nos forma di 
hiba un maneho financiero sano, nos 
maneho social y económico, tur mester 
ta duradero. 

Aki e politiconan di e partido berde 
tin un concepto rudimentario di Sos- 
tenebilidad. 

Hende por sinti cu sostenebilidad pa 
nan ta nifica energfa berde y mas solar 
panel. 


Den e hedging na WEB NV tin 
cos scondi 

Mi ta mustra riba 2 actividad di nan, 
ultimo tempo. Bisto t’e contradic- 
cionnan, un actibidadnan cu no ta de- 
mostra e sostenebilidad y otro cu si ta 
indica sostenebilidad, pero pa no crea 
confusión berdadnan ta ser scondi. 

Mi ta haci mención di e rozamento for- 
mal di naturalesa pa crea un caretera 
green di Aeropuerto pa San Nicolas. 
Diferente persona a haci mención di 
e malhecho aki cual no ta demostra 
un actitud na fabor di nos medio am- 
biente. 

Otro t’e hedging di e prijs di crudo di 
petroleo haci dor di WEB NV y Utilities 
NV y Ministronan Eman y de Mesa. Ora 
analisa di con no a haci un hedging 
pa 33% di e total di crudo, acerca e 
periodo cu ta hedge ta pa añanan en- 
bes di algun luna, - ta duna e resultado 
cu tin algo, un plan ey tras. 

Tambe e raport paga pa no trece tur 
berdad den claridad, ta indica cu tin 
hopi cos scondi. 

Prome, cual sigur ta yuda nos medio 
ambiente, t’e hecho cu un compañia 
di un fuerte financiador di campaña 
electoral di e partido berde ta bay 
bende gas saca di desperdicio, cu WEB 
NV. E prijs pa bende e gas mester ta 
relativamente mas abao cu e prijs cu 
WEB N.V. ta paga pa su crudo, cu un 
prijs abao di crudo no tin negoshi; 

Di dos, cual tambe ta yuda nos me- 
dio ambiente t’e hecho cu nos Prome 
Ministro cu su amigonan den e mundo 
di energia alternativo kier un prijs di 
crudo mas halto posibel pa nan por 
bende nan productonan. Aki tambe 
un prijs abao di crudo ta un estorbo y 
no tin negoshi. Pues motibonan di mas 
pa haci un mal hedging. Pero lamenta- 
belmente e berdad no ta wordo bisa. 
E maneho di Gobiemo, no ta sostenibel 
mas p’e clase trahador. 


Po: Gregorio Wolff 


Nos debenan a crece enorme- 
mente for di 2010 pa 2014 

Awe na 2015 nos debenan ta sigui crece, 
si nos tuma na cuenta e prestamonan 
haci pa Gobierno por cumpli cu su 
obligacionnan, esakinan apesar di e 
medidanan. 

E hecho aki ta mustra con malisimo e 
situación financiero di Aruba ta. 

Y tog Gobierrno ta pusha su proyec- 
tonan di PPP, proyectonan cu ta sconde 
e controlnan di Parlamento, pero no e 
obligacionnan financiero di Aruba. 

Mi ta asumi cu ta na 2015 e desi- 
cionnan di Parlamento a/lo cay p’e 
3 proyectonan grandi di PPP, pues 
nan no ta den total di debenan cu ta 
yegando na 80 pa 85%. 

Si t’asina por conta p’e 3 proyec- 
tonan di Hospital, Green Corridor y 
Ringroad, como 900 miyon florin mas 
na debe pa Aruba. 

Total nos mester paga bek banda di 
2.300 miyon florin. Si nos tuma cu 1% 
di GDP ta banda 48 miyon forin, e PPP- 
nan, total 900 miyon florin, lo subi nos 
debenan externo cu otro 18 pa 19%. 
Pues surpasando 100% di nos GDP. 

Aruba QUO VADIS 

Gobierno mester bisa pueblo na unda 
tur e placanan fia a bay. Mi ta trece es- 
akinan pasobra e maneho financiero di 
un pais tambe tin di haber cu sostene- 
bilidad, pero tambe cu transparencia. 
Cu debe halto no por tin crecemento 
real di nos economia. Ora bo lesa e 
raportnan di IMF, CFT y otro nan, bo 
por wak cu Aruba no ta sostenibel mas. 

For di CFT: “Afgezet tegen internation- 
aalgehanteerde normen, ontstaatereen 
grote opgave voor Aruba om de schuld 
terug te dringen. Een schuld die zich 
ontwikkeltin de richtingvan een niveau 
dat tot behoud van vertrouwen van kapi- 
taalmarkten en investeerders leidt, kan 
gevonden worden in onderzoek van het 
Internationaal Monetair Fonds (IMF). 


ei 

vormt terwijl een sc 
60% kan leiden to\ 
zeker tot risico’s oj 
op te vangen. ” 

IMF den un raport 
debenan di e islana 
lic debt at55-56per 
effect on economic 
positive to negativt 
thresholds are estim 
market countries (( 
for small economie: 
threshold seems api 
risk premia on inte\ 
Tur pensamento 
igual, cu debenan 
60% di GDP, problf 
su mes aden. 

Trahador cu futur 
sobra Aruba no pc 
sostenibel mas. 
Segun CFT si Gobi( 
ho di Balance Budg 
nos por paga bek y 
lo bahayyega na^ 
di final di 2009, c 

Casi un misión imf 
sible, ya cu duran 
Status Aparte esaki 
1 of 2 biaha. Si no 
ta hopi mas. 

Pero e lo ta añana 
dilanti, cu hopi me 

hopi aña diffcil su ( 
Ora e crecemento 
positivo, esta orj 
inflación ta mas ha 
di crecemento d 
tin crecemento d 
inflación, e trahadc 

Mi ta premira sil 
e trahador ta rec 
compra pa motil 

!et IMF geeft aan 
at voor kleine open 
conomieén zoals 
ie van Aruba, een 
Patsschuld van on- 
eveer 35 á 40% BBP 
en goed richtsnoer 
huld van boven de 
t een lagere groei en 
n externe schokken 


ta scirbi pa loke t’e 
nden Caribe: “pub- 
centofGDP, thedept 
growth turnsfrom 
i...., although such 
ated ...for emerging 
50-80% ofGDP), 
5 like Aruba a lower 
''opiate given higher 
rest rates. 

di expertonan ta 
nacional di mas cu 
^ma so e isla lo haya 


o hopi insigur, pa- 
)r hiba un maneho 

srno hiba un mane- 
jet di 2018 pa 2040 
e cantidad debenan 
i0% di GDP, e nivel 
ual ta un situación 

)0 

ite e 28 añanan di 
a sosode solamente 
t’asina e periodo lo 

in duro di awor pa 
dida y trahadornan 

lor ta den espera di 
dilanti. 

real di GDP no ta 
i e porcentahe di 
Ito cu e percentahe 
li GDP of ora no 
i GDP, pero si un 
Dr ta den problema. 

luaciónnan, unda 
darna su poder di 
Do di e inflación. 


empresarionan y Gobierno ta grita, 
“Si nos duna boso indexering of 
compensación pa subimento di costo 
di bida, nos ta calcula e aumento den 
prijs y nos ta cay den un spiral, pues 
mihor boso lubida aumento di salario. 
Pues e trahador lo sali perdi”. 

Cu e debenan nacional halto nos ta 
keda den e sitacion aki pa minimo 25 
aña, pero ta añanan cu medidanan 
lo haci nan efectonan negativo riba e 
pueblo trahador. 

P’esey mi ta bisa cu Aruba no ta 
sostenibel mas p’e clase trahador, 
ni maske cuanto discurso sr. Mike 
Eman duna den stranheria riba medio 
ambiente. 

E gobernante y Parlamentarionan 
berde ora di papia riba sostenibilidad 
mester pensa riba e badabada cu Eman 
y su trupa a haci cu nan gobernación. 

Teoria di Zie Vinger of Natte 
vinger y e Kick-back 

Nos flamante Ministro di Obranan 
Publico sr Benny Sevinger na televisión 
ta declara cu cada florin cu Aruba hinca 
den e caretera berde di Aeropuerto pa 
San Nicolas, Aruba lo ricibi bek na 
reimbursement, esta ta drenta bek pa 
Aruba Afl. 1,50. Ya diferente fanatico 
berde ta uzando e 1,5. 

Con a yega n’e 1,5 no tin splicacion. 
Buscando con a yega n’e 1,5, mi a topa 
cu e teoria hopi uza. 

Nos flamente Ministro lo a scirbi riba 

4 banda di un dede e cifranan 0, 1.5, 

5 y 10. El a hinca e dede den su boca y 
después ten’e den biento y e Ministro a 
aplica e teoria di ZIE VINGER, berdad 
e biento a supla e 1,5. 

Loke e Ministro mester a bisa cu tin 
calculación cientifico, cual ta bisa cu 
pa cada florin inverti, pueblo mester 
paga bek 3 florin. E inversión ta banda 
di 300 miyon florin. 

Haci bo calculacion 

Tambe e por a bisa cu ta conoci, casi 
por bisa cu cientificamente calcula, cu 
den e sorto di proyectonan asina, di e 
suma inverti, normalmente tin un kick- 
back of finder’s fee di entre 10 pa 15%. 
Haci bo calculacion. 


Reunion urgenfe enfre FTA y Minisfer Pout 
Croes pa ofende sifuoción no Cool Cosino 


A keda dicidi cu 
lo investiga tur 
denuncia haci pa 
FTA y trahadornan 
di e casino 



MINISTER di Labor drs. Paul Croes a reuni diadomingo anochi cu Hubert 
Dirks, Presidente di FTA y algun trahador di Rui Cool Casino p’e situacion 
cu a presenta eynan. 

E reunion a tuma lugar na Bestuurskantoor. 

Sr. Hubert Dirks a mustra riba e inquietud di e trahadornan y e malcontento 
cu tin entre gerencia y e trahadornan. 

Trahadornan a bin ta haya maltrato di parti di gerencia na momento cu 
nan a bira miembro di sindicato. 

Trahadornan cu a afilia na sindicato y cu a sali protesta riba diferente in- 
quietud awor a wordo suspendi sin ningun motibo. 

Minister Paul Croes a informa e trahadornan cu lo pone atencion specifico 
riba e caso aki di parti di su Departamento di Labor. 

Lo averigua motibo di e suspension di e trahadornan y lo informa gerencia 
si esaki ta valido. Tambe Departamento di Labor lo reuni cu Gerencia di 
Cool Casino pa scucha nan banda di medaya y asina trata na restablece 
pas laboral. 

Esaki sigur no ta un situacion sano p’e casino y p’e trahadornan cu ta sinti 
cu nan derechonan ta wordo trapa pa gerencia di e casino. 

E ta ofocial, trabounan di restauracion di Nicolaas 
Store ta inicia dia 24 di augustus, 2015. Esaki a 
keda concretisa durante un acto oficial na Monu- 
menten Fonds ora e Contratista Geerman a firma 
e acuerdo. 


Pa juni 2016, San Nicelas lo 
por disfruta di un Nicolaas 
Store completamente restaura 


Minister Otmar Oduber riba su cumpleaños a co- 
menta cu esaki sigur tabata e mihor regalo pa su 
persona. 

Sr. Oduber a bisa: “Nos a traha pa mas di 2 aña riba 
e proyecto aki, y sigur a purba pone e velocidad su 
tras, pero cu e acuerdo aki nos ta logra e inicio di 
renobacion di un monumento prestigioso den e 
area di San Nicolas. 

Esaki ta un di e piezanan di e puzzel pa locual ta 
trata e desaroyo di San Nicolas, combertiendo e den 
capital di herencia cultural di nos isla.” 

E mandatario ta sigui bisa: “Nos kier atrae cultura, 
historia y nos custumbernan den area aki haciendo 
e tambe un atraccion turistico grandi pa Aruba.” 
A inicia cu e proyecto di restauracion di Nicolaas 
Store for di e gobernacion anterior cu e compra di 
e edificio for di famia Nicolaas. 

Minister Oduber ta sigui comenta: “E plannan cu 
a sigui despues y decision pa ubica un di e tres 
museonan cu lo bin pariba den e edificio monu- 
mental aki, tur ta parti di e desaroyo cu nos lo mira 
cana su caminda dentro di poco. 

Esaki hunto cu e proyecto di Aruba Mural Projects, 
hunto cu e museonan, hunto cu e espacio di tayer 
di C.R.A.F.T. ta solamente e inicio y base pa loke 
ta trata e desaroyo di comberti San Nicolas den e 
capital di nos herencia cultural.” 

E mandatario a felicita Monumenten Fonds pa nan 
empeño den e ultimo añanan y cu ta hopi activo cu 
un cantidad grandi di proyecto tur rond di nos isla. 
Ta canando e caminda legal pa renoba y comberti 
tambe un otro localidad popular y monumento di 
San Nicolas, cual ta Uncle Luis Store. 

Sr. Oduber ta bisa: “No solamente lo restaura y 
renoba e edificio den su forma original, pero lo per- 
cura tambe pa un departamento di Gobierno muda 
y ubica nan mes den e edificio monumental aki. 
Esaki pa duna ehempel, cu Gobierno ta pone e peso 
patras di e proyecto y vision cu tin pa haci di San 
Nicolas e di dos capital turistico cu lo representa 
cultura aki na Aruba.” 

Cu e acuerdo firma pa restauracion di Nicolaas 
Store, ta contribui n’e patrimonio cultural fisico 
di Aruba. 

Si tur cos cana segun plan mey-mey di aña 2016 
San Nicolas lo conta cu un joya di edificio cual lo 
ta Nicolaas Store completamente restaura. 

Ministeno 
di Cultura y 
Departamento 
di Cultura Aruba 
(DCA) ta creando 
un banco di datos 


Ryan A/iaduro di EPI secfor hospifalidad y furismo 

E donacion di Minisler 
Oduber y Af A lo Irece un 
buella posilivo y lo haci 
un diferencia hopi grandi 


Tur canfanfe, musico, grupo 
di baile, caha di orgel y 
agrupacion musical por regisfra 


DURANTE rondanan di consulta a bin padilanti un 
proposicion encuanto un banco di datos pa registra 
persona, grupo of instancia cu ta traha riba tereno 
cultural. Mirando e echo cu pa añanan caba Aruba no 
a conoce un sistema di registracion pa nos artistanan 
riba diferente tereno, DCA lo crea un banco di datos. 
Lo cuminsa na registra cantante, musico, grupo di 
baile, caha di orgel y agrupacion musical na un punto 
central cu lo ta DCA mes. 

E motibo principal ta pa yega na tur dato revelante 
di persona y gruponan menciona y asina por inden- 
tifica kendenan tur ta activo den e sector cultural. 
E informacion adkeri lo ta di uso interno pa DCA y 
otro instancia gubernamental, y alabes lo haci esaki 
accesibel p’esnan interesa. 

Mayoria di grupo musical tipico, grupo di baile y 
caha di orgel a ser registra caba, pero DCA ta haci un 
apelacion na tur cu ta cay bou di e grupo menciona 
aki, pa dado caso bo no a registra ainda pa por favor 
tuma contacto cu DCAna 582-2185 y puntra pa Maria 
Ridderstaat. 

Adicionalmente DCA ta haci un yamada na tur can- 
tante/solista y lider di banda musical pa coopera 
cu e creacion di e banco di datos aki door di yena e 
formulario di registracion. 

Tin dos manera pa registra. Por pasa personalmente 
na DCA durante oranan di oficina, situa na L.G. Smith 
Blvd# 134, tras di DA Drogesterij rib’e prome pizo, 
puntra pa Maria Ridderstaat y yena e formulario 
necesario. Tambe por yama DCA na 582-2185, pun- 
tra pa Maria Ridderstaat, duna un email adres, y e lo 
manda e formulario digital, caminda por yena esaki 
y mail e bek n’e email indica. 

Periodo di registracion lo ta di awe te cu dia 31 di 
augustus venidero. Coordinadornan di proyecto ta 
Chencho Kelly y Johnny Scharbaay y si tin cualkier 
pregunta por yama libremente pa haya mas infor- 
macion. 



RYAN Maduro, decano di asuntonan di studiante di EPI unidad di hospitali- 
dad y turismo a mustra con contento e sector aki a keda cu e gesto cu Minister 
Otmar Oduber y e partneman den turismo tabatin diabierna mainta, na ocasion 
di su hacimento di aña. 

T’asina cu despues di a haya un recorido y presentacion di e situacion di e uni- 
dad aki di EPI, Minister Oduber a reuni brevemente cu e partnernan presente y 
conhuntamente cu ATA a dicidi di realiza un inversion di mey miyon florin den 
e sector importante aki di educacion pa nos futuro trahadornan den turismo. 

Ryan Maduro ta spera cu e tipo di sorpresanan den forma di inversion por bin 
tambe di otro ministerionan y di sector priva tambe mirando cu colegio EPI ta 
sirbi e necesidad di industria, di trabou y tur loke ta pasando na Aruba, pasobra 
e scol ta uno di formacion profesional. 

Pa loke ta sector di hospitalidad y turismo, sr. Maduro ta bisa cu e donacion ta 
trece cune un buelta positivo pa nan intencion pa loke ta educacion. 

E ta bisa cu nan tin mas cu 30 aña na Aruba dunando educacion riba e nivel 
aki p’e studiantenan di hospitalidad y turismo, a presenta diferente lider den 
e industria, entre nan Minister Otmar Oduber, kende ta un graduado di e scol. 

E ta di opinoin cu si enberdad kier duna Aruba e mihor dibo, mester cuminsa 
cu educacion di calidad. 

“Mi ta kere cu esaki t’e compromiso na educacion di calidad na Aruba. Hopi di 
e inversionnan ta bay wordo haci pa infrastructura, pero e ta un stap pa yuda 
nos cu e licencia cu nos tin, pasobra mi ta kere cu pa bo por draai un programa 
di tal magnitud y di tal nivel academico bo mester di e infrastructura y mi ta 
kere cu awor cu e compromiso di inversion di mey miyon den infrastructura e 
ta bay haci un diferencia hopi grandi”, Ryan Maduro a conclui. 

Prome presentacion di 
cantidatanan di Miss Aruba 2015 

DIADOMINGO anochi, 
den e prestigioso Ballroom 
di Marriott Resort & Stel- 
laris Casino, a tuma lugar 
eleccion di Miss Aruba 
2015 di algun titulonan 
esta; Miss Popular, Miss 
Press, Miss Swimwear, 
Miss Elegancia, Miss Best 
Hairdo y Miss Best Make 
Up. Tur 6 candidata a luci e 
anochi durante nan prome 
presentacion oficial dilanti 
hurado y publico. 

E candidata srta. Alyha 
Boekhoudt a sali Miss Pop- 
ular, Miss Press, mmiss 
Swimwear y Miss Elegan- 
cia. Mientras srta. Nicole 
van Tellingen a sali Best 
Hairdo y srta. Thalia Croes 
a sali Best Make Up. 

Cumana 76 
' Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, mi'n tin falta di nada, 
den cunucu di yerba berde. E ta pone mi sosega. 

E ta hiba mi na awa trankil, pa mi bolbe haya forza. 
Salmo:23.1 

Cu inmenso tristeza na nos curazon nos ta participa 
fayecimento di: 



Eleuterio Ruperto Wernet 

Mihor conoci como'Teechi" 

8-03-1945 109-08-2015 


Na nomber di su: 

Casa stima: Maria Wernet-Erasmus 


Yiu stima: 


Jairo Omar Wernet 


Rumannan: Juan y Maria Wernet-Lugo y famia 

Pedro Querino Wernet 
Justina y Damaso Ras-Wernet 
Eladio y Francisca Wernet-Gomez y famia 

Omoy tantanan: Reymundo Ridderstap 
Ernestina Ridderstap 
Carolina Ridderstap 


Swa y cuñanan: Saturnina Erasmus y famia 

Juanita Wernet-Erasmus y famia 
Agustin (Pim) Erasmus y yiu 
Mario Erasmus 
Teresa Maduro y famia 
Luis Beltran Erasmus y famia 
Elma Erasmus 


Primo y primanan. Subrino y subrinanan, comer y compernan 


Su ihanan: Marlene Wernet 

Miriam Maduro 
Edward Wernet 


Madrina: Suitberta Croesy famia 

Amigonan di cas: Maria, Franco, Emiliano, Domingo 
Bon bisiñanan: Jossy y Olga Luydens 

Tur su ex clientenan stima 


Demas famia: Wernet, Erasmus, Ridderstap, Lugo, Ras, Gomez, 
Flenricus, Croeze, Geerman, Lopez, Croes, Vrolijk 

Acto di entiero lo tuma lugar diaranson 12 di augustus di 2'or 
pa 4'or di atardi na Aurora Funeral Home, despues lo sali pa 
Santana catolico Pastoor Kraanwinkel na Paradera. 


Adres pa condolencia: Diamars 11 di augustus 2015 di 7'or pa 
9'or di anochi. 


Cumana 76 
OranJestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, mi'n tin falta di nada, 
den cunucu di yerba berde. E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu inmenso tristeza na nos curazon n 
os ta participa fayecimento di: 



Bibiana M. Rodrigues 
do Vale-Tromp 

Mihor conoci como:"Diana, Chichi of Ella" 
^28-02-1932 t07-08-2015 


Na nomber di su: 

Yiunan: Fatima y Efigenio v/ der Biezen y yiunan 

Jose-Francisco y Lidia Rodrigues do Vale y yiu 

Jose-Manuel Rodrigues do Vale 

Tresinia y John Lopez y yiu 

Jolanda y Harold Kelly y yiunan 

Natalia y Junior de Freitas y yiunan 

Carmensita y Freddy Biesum y yiunan 

Nieta (o)nan: Jr. Morales y Shahaira y famia, Stefan, Ayshell 
v/der Biezen, Salomon Rodrigues do Vale, Joenna Rodrigues do 
Vale, Natusha Croes, Naindi y Najee de Freitas, Janice, 
Nathanael, Josiah, Jedi'diah Biesum, Jeremiah y Jerold Kelly 

Su 5 bisanietonan 

Ruman: Antonio Tromp y Modesta y famia 

Iha, ihastronan, prima y primonan, comer y compernan, 
cuñanan na Madeira, Brazil, Venezuela y su cuña Maria de 
Fatima y vda Elisa Rodrigues do Vale, Helena Dirksz y tambe 
staff y personal na Saba San Nicolaas y su compañeronan di cas 
Chuchubi 

Demasfamia:Tromp, Rodrigues doVale, van der Biezen, Lopez, 
Kelly, de Freitas, Biesum, Morales, Croes, Dirks, Zievinger, 

Jacobs, Klepper, Bislip, Ridderstaat, Gomez, Carrasquero, Larez 

Acto di entiero ta tuma lugar diahuebs 13 di augustus 2015 na 
Aurora Funeral Home di 9'or pa 11 'or di mainta despues lo sali 
pa Santana central na Sabana Basora. 

Adres pa condolencia: Aurora Funeral Home, diaranson 12 di 
augustus 2015 di 7'or pa 9'or di anochi. 

Nos ta lamenta cu despues di entiero nos no por ricibi bishita di 
condolencia na cas. 

Nos ta pidi disculpa si den nos tristesa nos por a lubida algun 
famia o concoirnan. 








x' 




Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 

Gradicimento 


Pa medio di esaki famia kier a gradici tur esnan cu di un manera 
of otro a mustra nan atencion y a duna nos sosten durante 
fayecimento y entiero di nos defunto stima: 



AlidaJosepha Oduber 

Gradicimento special ta bay naThuiszorg, Fundashon Basilio 
Kelly y Patty Hazenberg. Gradicimento ta bay na tur esunnan cu 
a manda flor, krans, telegram y a hasi yamada. Na tur cu tabata 
presente na e momentonan doloroso y dificil. 

Danki for di profundo di nos curason 









Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento 



Elena Beatrix Kelly-Loopstok 

"Betty" 

Un gradicimento ta bay na tur cu a manda flor, krans, tarheta, 
telegram, yamada y mensahenan di telefon.Tambe un danki na 
tur famia, amistad y conocirnan cu a duna nan sosten.Tambe 
kiera manda un palabra di gradicimento pa Aurora Funeral 
Home pa nan bon servicio, pastoor Spzila y Elga Croes. 

Na nomber di su yiunan, nietonan, bisanietonan y demas famia 
ta invita tur famia, amigonan y conocirnan pa 3 santo sacrificio 
di misa pa nos querida Mama; 

Diaranson 12 di augustus, diahuebs 13 di augustus y diabierna 
14 di augustus pa 7'or di anochi na misa Birgen di Fatima na 
Dakota. Despues di ultimo misa lo tin un rosario nas cas; 
Rondweg # 24 




Registra awo! 

Manda bo e-mail na 
noticia@awemainta.com 

E Arubiano por tin tur calidad pa haya trabao, pero 

E Arubiane NO KIER TRAHA anechi, 
Nl TAMPOCO den fin di siman 

E kier traha di dialuna pa diabierne y den dia so 


RICHINEL Stamper encarga cu e area di 
recurso humano na DPL y tambe vocero di 
DPL a splica con e situacion pa busca trabou 
ta hinca den otro. 

Desde 2011 ta purba yuda esnan local cu no 
tin trabou of ta buscando otro trabou pa haya 
algo mihor of nan contract laboral ta caba y 
nan ta busca algo nobo. 

Tin hopi aspecto cu ta hunga un rol tanto di e 
persona mes cu ta busca trabou y bareranan 
laboral cu ta stroba hende di haya un trabou 
rib’e mercado n’e momentonan aki. 

E parti primordial den buscamento di trabou 
t’e responsabilidad di e ciudadano mes cu ta 
busca trabou pa haci su maximo esfuerso pa 
haya trabou. 

Mayoria biaha esnan cu no ta haya trabou ta pa 
falta di informacionnan of tin biaha e persona 
no ta cla ainda pa subi e mercado laboral, 
sinembargo, un di e problemanan mas grandi 
t’e falta di persistencia diario pa trata na haya 
un trabou. 

Trabou no ta algo facil pa haya dor cu n’e 
momentonan aki tin hopi exigencia ta bastante 
halto, por ehempel, diploma, curso, maneho di 
idioma ta algun aspecto cu ta hunga rol ora un 
hende ta busca trabou. 

“DPL no ta duna trabou, pero ta un brug p’e 
dunador di trabou y esun cu ta buscando trabou. 
Nos servicio ta gratis. Lamentablemente tin 
hende ta presenta un biaha so na DPL y despues 
cu nan no haya trabou, nan no ta bolbe, pero 
si ta cana critica of cuestiona e servicio cu nos 
ta duna,” Stamper ta bisa. 

“Nos ta busca e prome cita pa bo pa un 
entrevista laboral y nos ta follow up pa wak 
si bo ta bay haya trabou of no. Nan ta ofrece 
e prome cita p’e encuentro cu e dunador di 
trabou p’e persona buscando trabou.” 

Tin biaha tin interpretacion robes di busca y 
haya trabou. Doñonan di trabou ta tuma tempo 
pa entrevista mas di un candidato. Y esey ta 
tarda e procedura. P’e motibo aki, e buscador di 
trabou mester sigui busca otro caminda tambe 
y no solamente na DPL. 

Asina tin mas aspecto unda tin hende kier haci 


un trabou riba cierto orario y cierto dia. 

DPL ta yuda tur hende cu kier traha, pero 
bo mester ta flexible pa traha. Bo mester 
gusta duna servicio y papia diferente idioma, 
pasobra den Horeca tin basta lugar p’esnan cu 
kier traha. 

A base di maneho di Minister di Labor kier 
tin mas participacion di nos hendenan den 
mercado laboral. 

Den e proceso tin hopi competencia ora un 
hende ta bay solicita. Hopi biaha tin mas cu un 
hende cu ta solicita riba un vacatura. 

E compania ta tuma su tempo pa screen y scoge 
e persona cu ta mas adecua p’e trabou. 

Un otro aspecto ta cu tin diferente persona 
kier traha orarionan cu no ta disponibel cu por 
ehempel kier traha den dia so y no kier traha 
den fin di siman. 

DPL kier yuda, pero mester keda realistico 
tambe cu mayoria compania na Aruba ta duna 
servicio cu ta ensera cu mester traha warda of 
fin di siman. 

Tin hende cu tin requisito cu por fit mesora den 
mercado laboral. Tin hende cu tin hopi tempo 
sin traha y mester traha documento pa nan por 
drenta y fit den mercado laboral. 

Tin hende cu no tin interes pa drenta mercado 
laboral pa falta di interes pa sigui un curso of 
algo otro. 

Antes tur hende por a scirbi un CV y haya un 
contesta. Awor cos ta diferente, pasobra ta 
yena e documentonan y administra esaki. E 
entrevista laboral ta primordial y importante 
pa haya trabou den cualkier funcion segun 
Richinel Stamper. 

Tocante vacaturanan cu ta wordo poni riba 
lista, tin di nan tin di haber cu e doño di trabou 
ta desea di renoba un permiso of busca un 
persona stranhero. 

E meta di DPL a base di maneho cu tin con e 
procedura ta cana y kico e dunador di trabou 
mester cumpli cu ne. 

“E maneho di DPL ta bastante estricto a pa loke 
ta trata permiso. No ta djis yega y yena papel 
y e local ta keda un banda. 

E dunador di trabou mester pasa un vacatura 


pa 6 siman prome pa mira si tin hende local den 
e mercado cu ta apto pa haci e trabou. 

Ta pesey ta importante p’e buscador di trabou 
ta persistente y bin registra constantemente 
sino e oportunidad ta bay pa otro hende,” 
Stamper ta bisa. 

E procedura ta sigui pa mira si e persona ta 
bin na remarke. Nan tin dos departamento 
na DPL. Esun di Job Center cu ta enfoca pa 
busca trabou y haci e intermediacion entre e 
dunador y buscador di trabou y tambe esun di 
conseho cu despues ta bay DIMAS tambe cu ne. 
E permiso ta keda p’esnan di DIMAS maneha. 
Richinel Stamper a splica cu tin vacatura ta 
drenta pa oficina, pero esakinan ta minimo y 
ta manda basta hende p’esaki, sinembargo e 
vacaturanan di oficina ta wordo yena mesora 
sin intermediacion di DPL. 

Trabounan di 8 pa 4 tambe ta drenta 
minimo. Durante aña depende e temporada 
y e desaroyo y mercadonan laboral, sa tin 
vacatura ta drenta uno mas hopi cu otro. 
“Horeca y diferente lugar nocturno t’esnan 
cu ta busca hende mas tanto dor cu nos ta un 
comunidad cu ta duna servicio dus lo tin mas 
tanto vacatura p’e lugarnan aki,” Stamper ta 
conclui. 


Mas problema 
cu hobennan na 
Sabana Basora 

ASISTENCIA di Polis a wordo pidi 
diadomingo 14.45, na un cas na Sabana 
Basora pa bentadornan di piedra. Eynan 
e homber M. ta bisa cu e muchanan den 
becindario ta tira piedra riba dje y tambe 
riba su cas. 

E ta bisa cu e muchanan ta yiu di un tal 
Maria D. y e mucha yama Pio. Polis a 
controla den becindario, pero no a topa 
cu nada. Central a wordo poni na haltura 
y e caso tin atencion di Polis. 

Choler a traha su kamber 
den cura di hende 


POLIS a bay diadomingo 09.55, na 
un adres den Kerkstraat pa un persona 
indesea. Eynan e homber D.F. a bisa cu 
un choler a bin drumi den su cura y no 
ta prome biaha e ta mira e choler den su 
cura. Polis a papia cu e homber Victor M., 


kende ta bisa cu e no tin lugar pa keda y 
tin biaha e ta bin drumi den cura di D.F. 
Polis a splike cu no ta permiti p’e drumi 
eyden y e mester busca un otro lugar. El 
a bira agresivo, pero a compronde y a bay 
for di e lugar. 


Auto no ta sigur mas 
den bo cura 


CENTRAL a manda Polis di Noord 
diadomingo 10.49, na Palm Beach pa 
destruccion di un auto. Eynan e homber 
L. ta bisa cu diasabra anochi, el a para su 
auto handa di su cas y diadomingo 02.15, 
el a tende desorden. Ora cu el a mira dor 
di bentana, el mira algun homber core bay 
pariba y e desconocirnan a tira piedra. H. 
a mira cu Polis a bin n’e sitio y a detene 


un grupo di persona. E mesun dia 10.50, 
ora cu su yiu homber y su mama a bay 
n’e auto, nan a constata un cantidad di 
piedra den cura. 

H. a bay controla e auto y a mira cu auto tin 
machica. H. a sospecha cu e hombernan a 
wordo detene p’e polis t’esnan cu a causa 
daño n’e auto. Polis a tuma e keho. 


Durante careda, 
descenecirnan ta kibra 
glas di aute 

CENTRAL a manda Polis diadomingo 
11.51, na altura di Island Finance den de 
la Sallestraat, pa un destruccion di auto. 

Eynan e muher D. ta bisa cu ora cu e 
tabata core den Caya Betico Croes, el a 
tende un zonido, manera un hende a tira 
lago contra e glas di su auto. 


Ora cu el a yega den de la Sallestraat, el 
a para e auto pa controla y a mira cu e 
bentana patras tabata kibra. 

D. tabata kier pa Polis controla den 
becindario, pa mira si tin algun mucha 
baldadi cu por a kibra su glas di auto. Polis 
a controla, pero no a haya nada particular. 




Registra awo! 

Manda bo e-mail na 
noticia@awemainta.com 



Contesta di Prome 
Minister sr. 
Mike Eman pa cu 
refineria Valero y 
transfer tax 

Pa: Hiacintha Thijsen Trimon 


PERMITIMI gradici e grupito chikito, radio 
emisoranan y tur corant, cu a duna atencion y 
compañami diabierna atardi 4or pa mi por a bay 
busca contesta di mi precupacion di e Refineria 
Valero, Bank Transfer Tax y tambe pa duna 
liber na tur trahador. Cu ta labora na Aruba 3 
di december pa keda recorda Tata di Aruba su 
Turismo cu su vision y su meerjaren plan, Don 
JuanEnrique Irausquin (q.e.p.d). Sinsuvision, 
Aruba y su turismo kico lo tabata di Aruba, awor 
cu e Refineria Valero a dal su portanan sera. 
Danki na Don Juancho Irausquin (q.e.p.d) cu 
a laga atras un pilar economico fuerte cu ta 
turismo, cu Aruba aworaki por mantene su 
cabez riba awa. 

1. Cu Prome Minister sr. Mike Eman, cu su 
Gobierno lo haci su maximo esfuerso pa yega 
na reapertura di refineria Valero pa beneficio 
di San Nicolas y Aruba henter. Gobierno ta 
den comberscion cu compania Citgo (PDVESA 
Americano), encuanto reapertura di e refineria, 
si Gobierno logra reaperetura di e refineria 
Valero, tur medida cu tin riba lomba di pueblo 
lo cay na awa. 

2. Gobierno lo no introduci ningun impuesto 
nobo sin un bon estudio prome y un bon dialogo 
amplio, cu gremionan den nos comunidad. 
BankTransfer Tax Gobiemo tin pensa, cu lo bay 
introduci’e cu l(un) per mil di Bo Transaccion 
cu bo haci. Por lo pronto Gobierno no tin 
pensa di aumenta B.B.O. Gobierno ta pone 
mas prioridad riba desaroyo social economico 
pa un y tur. 

3. Sigur cu nos lo tuma e sugerencia pa un 
dia liber pa nos empleadonan den turismo na 
consideracion 3 di december fecha natalicio pa 
recorda e estadista, Don Juan Enrique Irausquin 
(q.e.p.d) y lo presenta esaki tambe na tur 
parter social cu cual Gobierno ta delibera riba 
e temanan aki. 

Un bez mas hopi danki p’e bishita cordial, y e 
atencion pa temanan importante pa Aruba. 
Firma pa Minister President sr Mike Eman. 

PODER Dl HUBENTUD 
drentando su fase 
final; Orguyose di nos 
hobenan Poderoso 


E COMICION di proyecto Poder di 
Hubentud durante 5 luna a sa di recluta, 
conoce, guia hobennan cu a wordo nomina. 
Un total di 18 hoben a wordo nomina unda 
cu dor di estudio of otro compromiso 3 di 
nan no a sigi mas den e proyecto, pero si ta 
apoya e iniciativa aki. 

Projecto Poder di Hubentud ta un proyecto 
di Minister Paul Croes, kende a entrega 
esaki na ATHA pa ehecucion. 

Un comision consistiendo di 6 persona 
di diferente departamento di Gobierno a 
sinta hunto pa asina formula, presenta y 
ehecuta e maneho pa yuda hobennan den 
nos comunidad. 

Sra Mily Granviel- Molina, trahador social 
di Sociale Zaken, sra Yvonne - Lee Perez 
di Departamento di Labor, sr Jhon Freddy 
Montoya di Directie Cultuur, sra Kindrah de 
Cuba - Sprok docente, sra Elsa Krosendijk 
di Bureau Minister y sr. Ricky Hoek di 
ATHA ta encabeza henter e proyecto aki. 
Comision kier gradici e instancianan 
gubernamental aki y nan hefe di 
departamento pa por a laga e personanan 
aki participa den e comision. 

16 Hoben a ricibi e cursonan cu nan mester 
a cumpli cu ne y a base di e cursonan 
durante 2 dia den Cas di Cultura nan mester 
a presenta nan conocemento den liderazgo 
dilanti hurado y hobennan presente. 

Un palabra di agradicimento ta bay p’e 
huradonan cu durante 2 dia lo mira y husga 
e hoben lider. 

Durante dos dia tambe ta pone un 
panel p’asina e hobennan será conoci cu 
personahenan conoci y famoso den nos 
comunidad pa sa con nan a haci pa alcansa 
nan metanan. 

Riba e prome dia di panel tabatey sra. 
Cheryldine Buckley, sr. James Sneek, sr. 
Alberto Groenveldt, vocero policial, sr. Lito 
Lacle y e hoben medayista di oro srta. Kyra 
Hoevertsz. 

Riba e prome dia caba comision y tur esnan 


presente por a sinti nan mes orguyoso 
di e presentación, pero principalmente 
e cambio positivo cu a mira den e prome 
grupo di hobennan cu a presenta. 

Musica, baile, poema, actuación, arte y tur 
creatividad por a wordo mira durante di e 
prome dia unda te hasta a pone e alegrfa 
hubenil resalta for di tur hende presente. 


Remarcable ta cu esnan cu 
a haci nan presentacion a 
papia di amor, perseverancia, 
unión, creatividad, respet y 
piincipalmente e reconocimento 
cu nan como hoben positivo 
kier duna na otro hobenan den 
comunidad. 

Un mainta hopi energético 
unda 100 hoben a bin hunto 
pa apoya y será conoci cu e 
nominadonan y después na 
final tambe nan vota p’e hoben 
cu pa nan a resalta mas durante 
di dia. 

Awe diamars 11 di augustus 
lo sigi cu e di dos dia di 
presentacion den sala chikito 
di Cas di Cultura pa después 
diarazon na Ritz Carlton den un 
anochi di gala conoce e ganador 
di Poder di Hubentud. 
Diarazon ta Dia Internacional 
di Hubentud y e hobennan 
hunto cu Minister Paul Croes, 
comision PdH y famia lo bay 
celebra. 

Comision Poder di Hubentud 
ta bisa danki na tur esnan cu 
a haci e proyecto aki posibel, 
Marriott Hotels y Marriott Care 
Foundation pa a carga nos 
hobennan manera un di nan 
mes, TeleAruba, Kooyman, 
Setar NV., Manrique Capriles, 
Switch Foundation, Superfood 
yATHA. 














